1.  นโยบายและภาพรวมการประกอบธุรกิจ

1.1 เป้าหมายการดำเนินธุรกิจ

บริษัทมีเป้าหมายในการดำเนินธุรกิจสู่ความเป็นบริษัทพัฒนาอสังหาริมทรัพย์ระดับแนวหน้า
โดยมีแนวคิดที่จะสร้างสรรค์ความสมบูรณ์ และความเป็นเอกลักษณ์เฉพาะตัวของโครงการ
ทั้งด้านการวาง Concept ผังโครงการและรูปแบบของผลิตภัณฑ์ ทั้งบ้านและอาคารชุด
ระบบคุณภาพในกระบวนการก่อสร้าง สร้างสภาพแวดล้อมความเป็นอยู่ที่ดีของชุมชน เพื่อคุณภาพชีวิต
ความพึงพอใจสูงสุดของลูกค้าเพื่อให้เกิดจิตสำนึกในความเป็นชุมชนเดียวกัน
และก่อให้เกิดความผาสุกแก่ผู้อยู่อาศัยในโครงการ
อันเป็นการวางรากฐานความมั่นใจในคุณภาพและผลงานของทุกโครงการให้กับผู้บริโภคในทุกโซนพื้นที่
ตลอดจนมีนโยบายขยายการดำเนินธุรกิจรับจ้างบริหารโครงการแบบครบวงจรอีกด้วย

วิสัยทัศน์

เอ็นซี เป็นบริษัทอสังหาริมทรัพย์ชั้นนำ ผลิตสินค้าและบริการที่มีคุณภาพ ได้มาตรฐานในระดับสากล
โดยใช้เทคโนโลยีและการจัดการที่ทันสมัย มุ่งขยายกิจการ และร่วมทุนทั้งในประเทศ
และต่างประเทศ

พันธกิจ

- แผนการลงทุนและขยายธุรกิจที่ดี

- พัฒนาผลิตภัณฑ์และบริการ

- มุ่งเน้นการตอบสนองความพึงพอใจสูงสุดแก่ลูกค้า และให้ผลตอบแทนสูงสุดแก่ผู้มีส่วนได้เสียทุกฝ่าย

- สร้างบุคลากรและทีม

- ประยุกต์และบริหารงานด้วยระบบและการจัดการที่ดี

- สร้างเครือข่ายการทำงานและธุรกิจ

 1.2 ประวัติความเป็นมาและพัฒนาการที่สำคัญ

บริษัท เอ็น.ซี. เฮ้าส์ซิ่ง จำกัด (มหาชน) (“บริษัท” หรือ “NCH”) ก่อตั้งขึ้นเมื่อวันที่ 2
กุมภาพันธ์ 2537 โดยนายนำชัย ตันฑเทอดธรรม
ผู้ถือหุ้นใหญ่ของบริษัทซึ่งเป็นผู้มีประสบการณ์ด้านธุรกิจอสังหาริมทรัพย์ตั้งแต่ปี 2509
ด้วยทุนจดทะเบียนเริ่มแรก 20 ล้านบาท เพื่อดำเนินธุรกิจพัฒนาอสังหาริมทรัพย์ ภายใต้ชื่อโครงการ
“บ้านฟ้า” และภายใต้แนวความคิด “รู้จักบ้าน รู้ใจคุณ” โดยนำเสนอความเชี่ยวชาญด้านที่อยู่อาศัย
และการออกแบบโครงการและบ้านเพื่อตอบสนองความต้องการของลูกค้าโดยประสานแนวคิดปลูกเรือนตามใจผู้อยู่
(Adaptive Function Design) เพื่อรองรับการปรับเปลี่ยนพื้นที่ใช้สอยภายในบ้าน
และมุ่งเน้นการสร้างระบบและหน่วยงานบริหารชุมชนภายหลังการขาย

ในปี 2537 บริษัทได้เพิ่มทุนจดทะเบียนเป็น 100 ล้านบาท
เพื่อประโยชน์ในการขยายธุรกิจของบริษัท
โดยในระยะแรกบริษัทเน้นการพัฒนาโครงการในพื้นที่กรุงเทพโซนเหนือ
ด้วยสินค้าทาวน์เฮ้าส์และบ้านเดี่ยว โดยได้เปิดโครงการ บ้านฟ้ารังสิต บ้านฟ้าคลองหลวง
บ้านฟ้าทอฝัน บ้านฟ้าชมพฤกษ์ และบ้านฟ้าลากูน บริเวณรังสิต
และดำเนินกลยุทธ์เชิงรุกในการขายและการส่งมอบบ้านให้ลูกค้า
จนเป็นผู้นำตลาดในเขตกรุงเทพโซนเหนือ และเพื่อรองรับการเติบโตของธุรกิจ ในช่วงต้นปี 2539
บริษัทได้เพิ่มทุนจดทะเบียนเป็น 266 ล้านบาท

ในช่วงภาวะวิกฤตเศรษฐกิจ ระหว่างปี 2540-2543 บริษัทมีการสร้างนวัตกรรมใหม่ๆ ของสินค้า
เช่น Adaptive Function Design ในบ้านเดี่ยว และ Flexible Home ในบ้านแฝด เป็นต้น
และได้จัดตั้งบริษัท ควอลิตี้ ลิฟวิ่ง แมเนจเม้นท์ จำกัด (Quality Living Management Co.,
Ltd., “QLM”) เพื่อให้บริการและบริหารชุมชนหลังการขายของโครงการ และจัดตั้งบริษัท
เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management Co., Ltd.,
“NCPM”) เพื่อรับจ้างบริหารโครงการแบบครบวงจร
ซึ่งเป็นจุดเริ่มต้นของการขยายโซนและฐานลูกค้า
และเป็นการเสริมสร้างความแข็งแกร่งให้กับโครงการ “บ้านฟ้า” นอกจากนั้น
ยังเป็นช่วงเวลาที่บริษัทได้สร้างความมั่นใจให้กับลูกค้า โดยเป็นผู้ริเริ่มใช้ “สัญญาเป็นธรรม” ในปี
2542 ด้วยการปรับสัญญาการจ่ายเงินค่างวดของลูกค้าตามความสำเร็จของงานก่อสร้าง
อันเป็นที่มาของสัญญามาตรฐานที่สำนักงานคุ้มครองผู้บริโภค (สคบ.)
นำมาบังคับใช้เป็นการทั่วไปในปัจจุบัน

ภายหลังจากวิกฤตเศรษฐกิจ
บริษัทได้ดำเนินกลยุทธ์การจัดซื้อโครงการและที่ดินซึ่งเป็นหลักประกันของหนี้ที่ไม่ก่อให้เกิดรายได้
(NPL) ของสถาบันการเงินต่างๆ และบรรษัทบริหารสินทรัพย์สถาบันการเงิน (บบส.)
เพื่อมาพัฒนาโครงการต่อ
และเพื่อเป็นการเปิดโอกาสให้บริษัทใช้เป็นโครงการนำร่องในการขยายเข้าสู่พื้นที่ในโซนอื่นด้วย
บริษัทเป็นผู้ประกอบการบ้านจัดสรรรายแรกของประเทศไทยที่ได้รับการรับรองมาตรฐาน ISO 9002
ทั้งด้านบริหารการขาย การตลาด การก่อสร้าง และการพัฒนาโครงการ และ QLM
เป็นบริษัทรับบริหารชุมชนบ้านจัดสรรรายแรกของประเทศไทยที่ได้รับการรับรองคุณภาพมาตรฐาน
ISO 9002 โดยในปัจจุบันบริษัท และ QLM ได้รับการรับรองมาตรฐาน ISO 9001:2008

ในเดือนตุลาคม 2546 บริษัทเพิ่มทุนจดทะเบียนเป็น 800 ล้านบาท และเข้าถือหุ้นในบริษัท เอ็น.ซี.
พร็อพเพอร์ตี้ แมเนจเม้นท์ จำกัด (“NCPM”) บริษัท ควอลิตี้ ลิฟวิ่ง แมเนจเม้นท์ จำกัด (“QLM”)
และบริษัท เอ็น.ซี. เอสเตท จำกัด (“NCE”) ในสัดส่วนร้อยละ 99.99
โดยการซื้อหุ้นจากผู้ถือหุ้นรายใหญ่ ในราคามูลค่าตามบัญชีรวม 9.57 ล้านบาท ทั้งนี้
เพื่อให้เกิดความชัดเจนในโครงสร้างการดำเนินธุรกิจ และโครงสร้างการถือหุ้น

ในเดือนพฤศจิกายน 2546 ที่ประชุมผู้ถือหุ้นของบริษัทมีมติแปรสภาพบริษัทเป็นบริษัทมหาชนจำกัด
และมีมติให้เพิ่มทุนจดทะเบียนของบริษัทจาก 800 ล้านบาท เป็น 1,000 ล้านบาท
โดยการออกหุ้นสามัญใหม่จำนวน 40 ล้านหุ้น และให้เปลี่ยนราคามูลค่าที่ตราไว้จากหุ้นละ 100 บาท
เป็นหุ้นละ 5 บาท เพื่อเสนอขายให้แก่ประชาชน
และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย

ในเดือนมีนาคม 2547 บริษัทได้เสนอขายหุ้นสามัญเพิ่มทุนที่ออกใหม่ต่อประชาชนจำนวน 40 ล้านหุ้น
มูลค่าที่ตราไว้หุ้นละ 5 บาท โดยเสนอขายในราคาหุ้นละ 20 บาท ทั้งนี้
บริษัทได้รับเงินจากการเพิ่มทุนดังกล่าวจำนวน 800 ล้านบาท เมื่อวันที่ 19 มีนาคม 2547
ทำให้บริษัทมีทุนจดทะเบียนชำระแล้วจำนวน 1,000 ล้านบาท
โดยภายหลังการเสนอขายหุ้นเพิ่มทุนต่อประชาชนทั่วไป สัดส่วนการถือหุ้นของกลุ่มตันฑเทอดธรรม
ลดลงจากร้อยละ 98.8 เหลือร้อยละ 79.0 และ ณ วันที่ 28 ธันวาคม 2550
กลุ่มตันฑเทอดธรรมถือหุ้นรวมกันในสัดส่วนร้อยละ 75.9

วันที่ 5 ตุลาคม 2547 ที่ประชุมวิสามัญผู้ถือหุ้นของบริษัท ครั้งที่ 2/2547
มีมติอนุมัติการเปลี่ยนแปลงมูลค่าที่ตราไว้ของหุ้นสามัญของบริษัท จากเดิมมูลค่าที่ตราไว้หุ้นละ 5 บาท
จำนวน 200 ล้านหุ้น เป็นมูลค่า หุ้นละ 1 บาท จำนวน 1,000 ล้านหุ้น
โดยบริษัทได้ดำเนินการจดทะเบียนกับกรมพัฒนาธุรกิจการค้ากระทรวงพาณิชย์ เมื่อวันที่ 11 ตุลาคม
2547 และเริ่มซื้อขายในระบบซื้อขายหลักทรัพย์ตามมูลค่าที่ตราไว้ใหม่ตั้งแต่วันที่ 18 ตุลาคม 2547

นอกจากนี้ ที่ประชุมผู้ถือหุ้นของบริษัทมีมติอนุมัติการออกและเสนอขายหุ้นกู้ ภายในวงเงินไม่เกิน
1,000 ล้านบาท หรือเทียบเท่าในเงินสกุลอื่นประเภทหุ้นกู้ด้อยสิทธิ และ/หรือหุ้นกู้ไม่ด้อยสิทธิ
เสนอขายต่อผู้ลงทุนในประเทศ และ/หรือในต่างประเทศ

วันที่ 20 ธันวาคม 2547 ที่ประชุมวิสามัญผู้ถือหุ้นของบริษัท ครั้งที่ 3/2547
มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 100 ล้านหน่วย
โดยไม่มีราคาเสนอขาย
ให้แก่ผู้ถือหุ้นเดิมซึ่งใช้สิทธิจองซื้อหุ้นสามัญเพิ่มทุนใหม่ตามสัดส่วนและจากการใช้สิทธิเกินส่วนในอัตราส่วน
1 หุ้นใหม่ ต่อ 1 หน่วยใบสำคัญแสดงสิทธิ และมีมติอนุมัติให้เพิ่มทุนจดทะเบียนของบริษัท จากเดิม
1,000 ล้านบาท เป็น 1,200 ล้านบาท โดยการออกหุ้นสามัญเพิ่มทุนจำนวน 200 ล้านหุ้น
มูลค่าที่ตราไว้หุ้นละ 1 บาท เป็นจำนวนเงิน 200 ล้านบาท เพื่อเสนอขายให้แก่ผู้ถือหุ้นเดิมจำนวน
100 ล้านหุ้น ในอัตราส่วนหุ้นเดิม 10 หุ้น มีสิทธิซื้อหุ้นสามัญเพิ่มทุน 1 หุ้น ในราคาหุ้นละ 1 บาท
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทอีก 100 ล้านหุ้น
โดยจดทะเบียนเปลี่ยนแปลงทุนจดทะเบียนเป็น 1,200 ล้านบาท เรียบร้อยแล้วเมื่อวันที่ 28
ธันวาคม 2547

ระหว่างวันที่ 5 – 21 มิถุนายน 2548
บริษัทได้เสนอขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนและจากการใช้สิทธิเกินส่วน จำนวน
100 ล้านหุ้น โดยเสนอขายในราคาพาร์ที่หุ้นละ1 บาท พร้อมด้วยใบสำคัญแสดงสิทธิจำนวน 100
ล้านหน่วยโดยไม่คิดมูลค่า ในอัตราส่วน 10 หุ้นเดิม ต่อ 1 หุ้นใหม่ ต่อ 1 หน่วยใบสำคัญแสดงสิทธิ
และได้ทำการจดทะเบียนเปลี่ยนแปลงทุนชำระแล้วเป็น 1,100 ล้านบาท เมื่อวันที่ 30 มิถุนายน
2548 โดยหุ้นเพิ่มทุน
และใบสำคัญแสดงสิทธิดังกล่าวเริ่มทำการซื้อขายในตลาดหลักทรัพย์แห่งประเทศไทยเมื่อวันที่ 11
กรกฎาคม 2548 และ 19 กรกฎาคม 2548 ตามลำดับ

วันที่ 29 มิถุนายน 2549 (วันใช้สิทธิครั้งสุดท้าย) มีผู้ถือหุ้นใช้สิทธิในการถือใบสำคัญแสดงสิทธิ
จำนวน 85,985,052 หน่วย มาซื้อหุ้นสามัญ จำนวน 85,985,052 หุ้น ในราคามูลค่าหุ้นละ 1
บาท และบริษัทได้ดำเนินการจดทะเบียนเพิ่มทุนชำระแล้วเป็น 1,185,985,052 บาท
กับกรมพัฒนาธุรกิจการค้า กระทรวงพาณิชย์ เมื่อวันที่ 6 กรกฎาคม 2549

ที่ประชุมวิสามัญผู้ถือหุ้น บริษัท เอ็น.ซี. เอสเตท จำกัด ครั้งที่ 1/2552 ซึ่งประชุมเมื่อวันที่ 24
มีนาคม 2552 มีมติให้ยกเลิกการดำเนินกิจการ โดยให้มีผลตั้งแต่วันที่ 26 มีนาคม 2552 เป็นต้นไป
เนื่องจาก บริษัท เอ็น.ซี. เอสเตท จำกัด มีลักษณะการประกอบธุรกิจที่ซ้ำซ้อนกับบริษัทแม่
และไม่ได้ประกอบธุรกิจมาตั้งแต่ปี 2548 รวมทั้งเป็นการประหยัดค่าใช้จ่ายในการบริหาร
ซึ่งการยกเลิกกิจการของบริษัทย่อยดังกล่าวไม่มีผลกระทบต่อการดำเนินงานปกติของบริษัทแม่แต่อย่างใด
ดังนี้ (ข้อมูลบริษัท เอ็น.ซี. เอสเตท จำกัด : เป็นบริษัทย่อยที่บริษัท เอ็น.ซี. เฮ้าส์ซิ่ง จำกัด
(มหาชน) ถือหุ้นในสัดส่วนร้อยละ 99.99% ดำเนินธุรกิจพัฒนาอสังหาริมทรัพย์
ประเภทโครงการบ้านขนาดเล็ก ได้แก่ โครงการบ้านฟ้ารังสิต คลอง 2 ทุนจดทะเบียน2,000,000
บาท (สองล้านบาทถ้วน) ชำระแล้ว 100%)

ปัจจุบัน บริษัทมีทุนจดทะเบียน 1,200,000,000 บาท แบ่งเป็นหุ้นสามัญ 1,200,000,000 หุ้น
โดยเป็นทุนชำระแล้ว 1,185,985,052 บาท แบ่งเป็นหุ้นสามัญ 1,185,985,052 หุ้น

บริษัทถือเป็นหนึ่งในผู้นำด้านพัฒนาอสังหาริมทรัพย์ในประเทศไทย
โดยดำเนินโครงการทั้งในอดีตและปัจจุบันมากถึง 50 โครงการ มูลค่ารวมกว่า 32,000 ล้านบาท
โดยเฉพาะผู้นำตลาดในเขตกรุงเทพฯ โซนเหนือ
และได้ขยายโครงการครอบคลุมพื้นที่กรุงเทพมหานคร/ปริมณฑล ได้แก่ กรุงเทพฯ โซนเหนือ เช่น
ถนนรังสิต-องค์รักษ์/ถนนลำลูกกา กรุงเทพฯ โซนใต้ เช่น ถนนประชาอุทิศ กรุงเทพฯ โซนตะวันตก
เช่น ถนนวงแหวนปิ่นเกล้า/ถนนพุทธมณฑลสาย 1 และกรุงเทพฯ โซนตะวันออก เช่น
ถนนศรีนครินทร์ และภายในเขตเมือง เช่น ถนนลาดพร้าว
ตลอดจนพื้นที่ส่วนภูมิภาคจังหวัดใหญ่ที่เป็นศูนย์กลางทางเศรษฐกิจ เช่น ชลบุรี ขอนแก่น
และเชียงใหม่

สำหรับปี 2558 บริษัทฯ ได้มีการปรับเปลี่ยนกลยุทธ์การดำเนินงาน
เพื่อให้สอดคล้องกับสภาวการณ์ตลาดที่เปลี่ยนแปลง
และด้วยความทุ่มเทตั้งใจทำงานของคณะกรรมการบริษัท คณะผู้บริหาร
และพนักงานทุกคนซึ่งผลสำเร็จสะท้อนได้จากตัวเลขผลการดำเนินงาน ปี 2558
โดยมีรายได้จากการขายที่ 2,107 ล้านบาท เพิ่มขึ้นจากปี 2557 ร้อยละ 16 มีรายได้รวมที่
2,137 ล้านบาท เพิ่มขึ้นจากปี 2557 ร้อยละ 16 และมีกำไรสุทธิที่ 125 ล้านบาท เพิ่มขึ้นจากปี
2557 ร้อยละ 10

บริษัทฯ ได้ขยายตลาดทุกเซกเมนต์
โดยเน้นการพัฒนาโครงการในกรุงเทพมหานครและปริมณฑลเป็นหลัก
และขยายตลาดสู่เมืองใหญ่ที่เป็นหัวเมืองเศรษฐกิจ โดยในปี 2558 บริษัทฯ ได้เปิดโครงการบ้านฟ้า
กรีนเนอรี่ปากเกร็ด-ราชพฤกษ์ ประเภทบ้านเดี่ยว รวม 128 ยูนิต มูลค่าโครงการ 695 ล้านบาท
ด้วยคอนเซ็ปต์ “เป๊ะ! ชีวิตชิดธรรมชาติติดเมือง” บนพื้นที่ 24 ไร่ ตำบลบางพลับ อำเภอปากเกร็ด
จังหวัดนนทบุรี ซึ่งได้รับการตอบรับที่ดี

อย่างไรก็ตาม บริษัทฯ มุ่งเน้นนโยบายการจัดการและดำเนินงานด้วยความซื่อสัตย์ สุจริต มีคุณธรรม
และโปร่งใส อย่างต่อเนื่อง และมีความมุ่งมั่นในการบริหารงานภายใต้หลักการกำกับดูแลกิจการที่ดี
โดยตระหนักถึงความสำคัญในการดำเนินธุรกิจให้มีการเจริญเติบโตอย่างยั่งยืน เพื่อเพิ่มมูลค่า
และผลตอบแทนสูงสุดให้แก่ผู้มีส่วนได้ส่วนเสียทุกฝ่าย เพื่อให้สอดคล้องกับ Brand Vision NC
Group ที่ว่า : A Happy Living Community หรือ สังคม ชุมชน เปี่ยมสุข

1.3 โครงสร้างการถือหุ้นของบริษัท เอ็น. ซี. เฮ้าส์ซิ่ง จำกัด (มหาชน) ณ วันที่ 31 ธันวาคม
2558

หมายเหตุ : * กลุ่มตันฑเทอดธรรม หมายถึง ผู้ถือหุ้นนามสกุลตันฑเทอดธรรมและผู้ที่เกี่ยวข้อง

นโยบายการดำเนินธุรกิจของบริษัท และบริษัทย่อย

สำหรับนโยบายการดำเนินธุรกิจของกลุ่ม บริษัท เอ็น.ซี. นั้น บริษัท เอ็น.ซี. เฮ้าส์ซิ่ง จำกัด
(มหาชน) จะมุ่งพัฒนาอสังหาริมทรัพย์ซึ่งเป็นที่ดินของบริษัทที่จัดหาได้ในรูปแบบต่างๆ
เพื่อขายภายใต้ชื่อตระกูลบ้านฟ้า
หรือภายใต้ชื่อโครงการเดิมซึ่งเป็นโครงการต่อเนื่องจากการพัฒนาทรัพย์สินที่ได้จากการซื้อหลักประกันหนี้ที่ไม่ก่อให้เกิดรายได้
(NPL) และสินทรัพย์ที่ไม่ก่อให้เกิดรายได้ (NPA) เป็นต้น ทั้งนี้
ลักษณะการดำเนินธุรกิจของบริษัทในเครือทั้งสองแห่ง สรุปดังนี้

-   บริษัท เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management Co.,
    Ltd. : NCPM) ดำเนินธุรกิจรับจ้างบริหารและจัดการโครงการอสังหาริมทรัพย์แบบครบวงจร
    ทั้งด้านบริหารการขายและการตลาด การก่อสร้างและการโอน
    ในลักษณะของการเข้าไปฟื้นฟูกิจการ การเจรจากับลูกค้าเก่า ตลอดจนการเจรจากับเจ้าหนี้
    โดยมีโครงการที่เข้ารับจ้างบริหารโครงการ อาทิ โครงการบ้านสวนลลนา พัทยา
    โครงการจันทิมา ปาร์ค พุทธมณฑล สาย 5 โครงการบ้านสวนดอยสะเก็ด เชียงใหม่
    และโครงการธัญธานี โฮมออนกรีน เป็นต้น

บริษัทได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast อย่างต่อเนื่อง
สามารถขยายฐานการผลิตได้เกือบทุกโครงการ
โดยปัจจุบันฐานการผลิตหลักตั้งอยู่ที่โครงการบ้านฟ้าปิยรมย์ ลำลูกกา คลอง 6
และสำหรับในส่วนของโครงการอื่นๆ หรือโครงการที่กำลังจะเปิดใหม่ ก็สามารถตั้งฐานการผลิต
(On site) รองรับได้โดยไม่ต้องขนย้ายแผ่นผนังสำเร็จรูป อีกทั้งยังสามารถควบคุมคุณภาพการผลิต
สร้างความสามารถด้านการแข่งขันในตลาดอสังหาริมทรัพย์ในระยะยาว
ลดความเสี่ยงด้านต้นทุนการก่อสร้าง ค่าแรงงานที่มีแนวโน้มปรับตัวสูงขึ้น ลดปัญหาด้านฝีมือแรงงาน
การขาดแคลนผู้รับเหมา นอกจากนี้ ยังช่วยลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น

-   บริษัท ควอลิตี้ ลิฟวิ่ง แมเนจเม้นท์ จำกัด (Quality Living Management Co., Ltd.
    : QLM)
    ดำเนินธุรกิจให้บริการบริหารชุมชนในโครงการบ้านจัดสรรและอาคารชุดภายหลังจากการเข้าอยู่อาศัย
    อาทิ ระบบการรักษาความปลอดภัย การรักษาความสะอาด และสาธารณูปโภคต่างๆ
    ภายในโครงการ เป็นต้น โดยในปี 2558 รับบริหารชุมชนรวมทั้งสิ้น 13 โครงการ

2.  ลักษณะการประกอบธุรกิจ

บริษัท เอ็น.ซี. เฮ้าส์ซิ่ง จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรพร้อมที่ดินเพื่อขายภายใต้ชื่อโครงการ “บ้านฟ้า”
โดยเน้นการออกแบบแนวคิดในรูปแบบเฉพาะของแต่ละโครงการ
ตลอดจนการบริหารชุมชนภายหลังการขายเป็นหลัก
เพื่อให้เกิดความแตกต่างของคุณภาพชีวิตในชุมชนผู้อยู่อาศัยเมื่อเปรียบเทียบกับโครงการอื่น
บริษัทจะให้ความสำคัญกับการเลือกทำเลที่ตั้งที่ดี มีระบบสาธารณูปโภครองรับ
และมีศักยภาพการเติบโตในอนาคตในโซนเมือง รวมถึงบริเวณพื้นที่ 4 มุมเมือง และจังหวัดใหญ่ๆ
เช่น ชลบุรี ขอนแก่น และเชียงใหม่
โดยบริษัทจะตั้งชื่อโครงการตามที่ตั้งและลักษณะแนวคิดของโครงการนั้น
บริษัทมีโครงการที่ปิดการขายและอยู่ระหว่างดำเนินงานรวมทั้งสิ้น 50 โครงการ มูลค่ารวม
32,000 ล้านบาท ณ วันที่ 31 ธันวาคม 2558 มีโครงการดังนี้

+-----------------+---+-------------------------------------------------+
| กรุงเทพฯ โซนเหนือ | : | บริเวณลำลูกกา ได้แก่ โครงการบ้านฟ้าปิยรมย์ เทอร์เร่ (เฟส  |
|                 |   | 12), บ้านฟ้าปิยรมย์ เลคแกรนด์เด (เฟส 13) ,           |
|                 |   | บ้านฟ้าปิยรมย์ นีว่า (เฟส 14) , ธัญธานี โฮมออนกรีน วิลเลจ |
|                 |   | 2 (ปิดโครงการ) และบ้านฟ้าปิยรมย์ เนสโต้ (ปิดโครงการ)   |
+-----------------+---+-------------------------------------------------+
| กรุงเทพฯ โซนใต้   | : | บริเวณถนนประชาอุทิศ ได้แก่ บ้านฟ้ากรีนพาร์ค รอยัล ธนบุรีรมย์ |
|                 |   | (ปิดโครงการ)                                     |
+-----------------+---+-------------------------------------------------+
|                 |   |                                                 |
+-----------------+---+-------------------------------------------------+
| กรุงเทพฯ         | : | บริเวณวงแหวนปิ่นเกล้า และ พุทธมณฑล เช่น โครงการ เอ็นซี  |
| โซนตะวันตก       |   | รอยัล ปิ่นเกล้า, บ้านฟ้ากรีนเนอรี่ ปิ่นเกล้า-พุทธมณฑล สาย 5  |
|                 |   | และบ้านฟ้า กรีนเนอรี่ปากเกร็ด-ราชพฤกษ์                 |
+-----------------+---+-------------------------------------------------+
|                 |   |                                                 |
+-----------------+---+-------------------------------------------------+
| โซนอื่นๆ          | : | จังหวัดชลบุรี บริเวณพัทยาเหนือ ถนนชัยพรวิถี               |
|                 |   | ได้แก่โครงการเนทูเรซ่า พัทยาเหนือ คอนโดมิเนียม (เฟส1    |
|                 |   | และเฟส2) โครงการบ้านฟ้ากรีนเนอรี่ พัทยาเหนือ ชัยพรวิถี    |
|                 |   | (ปิดโครงการ)                                     |
|                 |   |                                                 |
|                 |   | จังหวัดเชียงใหม่ อำเภอเมือง ได้แก่ โครงการดิอามองต์      |
|                 |   | คอนโดมิเนียม                                      |
+-----------------+---+-------------------------------------------------+

[]Stategic Direction NC Business Platform

As of December 2015

Successfully Developed

[]

บ้านจัดสรรในแต่ละโครงการจะมีรูปแบบและลักษณะที่แตกต่างกันไปตามแต่ละแนวคิดของโครงการ
โดยลูกค้าสามารถเลือกซื้อบ้านได้ 3 ประเภท คือ บ้านพร้อมอยู่ (บ้านสร้างเสร็จพร้อมโอน)
บ้านสร้างก่อนขาย (บ้านก่อสร้างเสร็จบางส่วนก่อนขาย) และบ้านสั่งสร้าง ขึ้นอยู่กับทำเลที่ตั้ง
และประเภทของลูกค้าเป้าหมายของโครงการนั้น

สัดส่วนรายได้จากการขายตามลักษณะการสั่งซื้อของลูกค้า

  ----------------- ------------------- ------------------------ -------------- -------------
  ประเภทบ้าน         การผ่อนชำระเงินดาวน์   สัดส่วนของรายได้จากการขาย                  
                                        (ร้อยละ)                                 

                                        2558                     2557           2556

  1.บ้านพร้อมอยู่       (0-2 งวด)           63.3                     74.7           77.8

  2.บ้านสร้างก่อนขาย   (3-6 งวด)           7.9                      11.2           15.5

  3.บ้านสั่งสร้าง       (มากกว่า 7 งวด)      28.8                     14.1           6.7

  รวม                                   100.0                    100.0          100.0
  ----------------- ------------------- ------------------------ -------------- -------------

โครงสร้างรายได้

บริษัทมีรายได้หลักทั้งจำนวนมาจากธุรกิจอสังหาริมทรัพย์ ประกอบด้วย

1.  รายได้จากธุรกิจพัฒนาอสังหาริมทรัพย์เพื่อขาย ประกอบด้วย รายได้จากการขาย
    และรายได้จากการก่อสร้าง โดยรายได้จากการขายสามารถแบ่งตามผลิตภัณฑ์ได้เป็น 4
    ประเภท คือ บ้านเดี่ยว บ้านแฝด ทาวน์เฮ้าส์ อาคารชุดและอื่นๆ

2.  รายได้จากธุรกิจบริหารและจัดการโครงการ ประกอบด้วย รายได้จากการก่อสร้าง
    และรายได้จากการบริหารและจัดการโครงการ

3.  รายได้จากธุรกิจบริหารชุมชนหลังการขาย

4.  รายได้อื่นๆ

+----------------------+-----------+----+-----+-----+-----+-----+----+
| ประเภทธุรกิจ/รายได้     | ดำ        | 25 |     | 2   |     | 2   |    |
|                      | เนินการโดย | 58 |     | 557 |     | 556 |    |
+----------------------+-----------+----+-----+-----+-----+-----+----+
|                      |           | ล้า | %   | ล้าน | %   | ล้าน | %  |
|                      |           | นบ |     | บาท |     | บาท |    |
|                      |           | าท |     |     |     |     |    |
+----------------------+-----------+----+-----+-----+-----+-----+----+
| ธุรกิจพ                | NC        | 2  | 9   | 1,  | 9   | 1,  | 97 |
| ัฒนาอสังหาริมทรัพย์เพื่อขาย |           | ,1 | 8.5 | 816 | 8.5 | 641 | .6 |
|                      |           | 07 |     |     |     |     |    |
+----------------------+-----------+----+-----+-----+-----+-----+----+
| -รายได้จากการขาย      |           |    |     |     |     |     |    |
+----------------------+-----------+----+-----+-----+-----+-----+----+
| ประเภทบ้านเดี่ยว        |           | 8  | 3   | 926 | 5   | 1,  | 61 |
|                      |           | 45 | 9.5 |     | 0.2 | 038 | .7 |
+----------------------+-----------+----+-----+-----+-----+-----+----+
| ประเภทบ้านแฝด         |           | 3  | 1   | 491 | 2   | 557 | 33 |
|                      |           | 10 | 4.5 |     | 6.6 |     | .1 |
+----------------------+-----------+----+-----+-----+-----+-----+----+
| ประเภทบ้านทาวน์เฮ้าส์    |           | 5  | 2   | 398 | 2   | 47  | 2  |
|                      |           | 67 | 6.5 |     | 1.6 |     | .8 |
+----------------------+-----------+----+-----+-----+-----+-----+----+
| ประเภทอาคารชุด        |           | 3  | 1   | -   | -   | -   | -  |
|                      |           | 84 | 8.0 |     |     |     |    |
+----------------------+-----------+----+-----+-----+-----+-----+----+
| ธุรกิจ                 | NCPM*     | -  | -   | -   | -   | 16  | 1  |
| บริหารและจัดการโครงการ |           |    |     |     |     |     | .0 |
+----------------------+-----------+----+-----+-----+-----+-----+----+
| - รายได้จากการก่อสร้าง  |           | -  | -   | -   | -   | 16  | 1  |
|                      |           |    |     |     |     |     | .0 |
+----------------------+-----------+----+-----+-----+-----+-----+----+
| ธุร                   | QLM*,NC   | 14 | 0.7 | 5   | 0.3 | 4   | 0  |
| กิจบริหารชุมชนหลังการขาย |           |    |     |     |     |     | .2 |
| /                    |           |    |     |     |     |     |    |
| อ                    |           |    |     |     |     |     |    |
| สังหาริมทรัพย์เพื่อการลงทุน |           |    |     |     |     |     |    |
+----------------------+-----------+----+-----+-----+-----+-----+----+
| -                    | NC,N      | 14 | 0.7 | 5   | 0.3 | 4   | 0  |
| รายได้ค่าเช่าและบริการ** | CPM*,QLM* |    |     |     |     |     | .2 |
|                      |           | 17 | 0.8 | 23  | 1.2 | 20  |    |
| รายได้อื่น ***          |           |    |     |     |     |     | 1  |
|                      |           |    |     |     |     |     | .2 |
+----------------------+-----------+----+-----+-----+-----+-----+----+
| รายได้รวม             |           | 2  | 10  | 1,  | 10  | 1,  | 1  |
|                      |           | ,1 | 0.0 | 844 | 0.0 | 681 | 00 |
|                      |           | 37 |     |     |     |     | .0 |
+----------------------+-----------+----+-----+-----+-----+-----+----+

  --------- ------ ---------------------------------------------------------
  หมายเหตุ   *      บริษัทถือหุ้นใน NCPM และ QLM ร้อยละ 99.99

            **     รายได้ค่าเช่าและบริการ ปี 2558
                   ส่วนหนึ่งมาจากอสังหาริมทรัพย์เพื่อการลงทุน

            ***    ประเภทรายได้อื่นเป็นรายได้จากการยึดคืนสัญญา รับค่าเช่า ค่าเปลี่ยนสัญญา
                   ดอกเบี้ยรับ กำไรจากการจำหน่ายทรัพย์สิน และอื่นๆ

            NC     หมายถึง บริษัท เอ็น.ซี. เฮ้าส์ซิ่ง จำกัด (มหาชน)

            NCPM   หมายถึง บริษัท เอ็น.ซี. พร็อพเพอร์ตี้ แมเนจเม้นท์ จำกัด

            QLM    หมายถึง บริษัท ควอลิตี้ ลิฟวิ่ง แมเนจเม้นท์ จำกัด
  --------- ------ ---------------------------------------------------------

2.1 การประกอบธุรกิจของแต่ละผลิตภัณฑ์

ลักษณะผลิตภัณฑ์

ธุรกิจพัฒนาอสังหาริมทรัพย์ประเภทบ้านจัดสรร และอาคารชุดพักอาศัยเพื่อขาย

บริษัทดำเนินธุรกิจหลักในการพัฒนาอสังหาริมทรัพย์ประเภทบ้านจัดสรรพร้อมที่ดินประเภทบ้านเดี่ยว
บ้านแฝด ทาวน์เฮ้าส์ และอาคารชุดพักอาศัยเพื่อขาย
โดยมีจุดเด่นในการออกแบบตามแนวคิดเฉพาะของแต่ละโครงการ และแบบบ้านที่เป็นเอกลักษณ์
ตลอดจนสภาพแวดล้อมภายในโครงการที่ดี
และมีการบริหารจัดการโครงการภายหลังการขายให้กับชุมชนในโครงการต่างๆ
ทำให้สามารถเจาะกลุ่มลูกค้าได้หลากหลายทั่วถึงทั้ง 4 มุมเมือง รวมทั้งโซนในเมือง
และจังหวัดใหญ่ๆ เช่น ชลบุรี ขอนแก่น และเชียงใหม่
โดยโครงการของบริษัทสามารถแยกประเภทตามแนวคิดของแต่ละโครงการ ดังนี้

-   แนวคิดบ้านสวน (Green Park Concept) : เน้นบรรยากาศบ้านสวน
    และรีสอร์ทหลายรูปแบบ
    โดยออกแบบบ้านให้เปิดรับมุมมองของสวนธรรมชาติจากภายนอกได้มากขึ้น และเพิ่มเติมส่วนอื่น
    เช่น Oriental Room และ Green Room มาประยุกต์ใช้ให้สอดคล้องกับแนวคิดบ้านสวน
    ได้แก่ บ้านฟ้ากรีนพาร์ค รังสิต คลอง 3 และบ้านฟ้ากรีนเนอรี่ เป็นต้น

-   แนวคิดบ้านติดสนามกอล์ฟ (NC on Green Concept) : เน้นบ้านติดสนามกอล์ฟ
    และการออกแบบบ้านในบรรยากาศที่ล้อมรอบด้วยสนามกอล์ฟ อาทิเช่น ธัญธานี โฮมออนกรีน
    และ โฮมออนกรีน วิลเลจ 2 เป็นต้น

-   แนวคิดบ้านทำเลดี (Location Concept) :
    เป็นโครงการขนาดเล็กที่เน้นในทำเลที่ตั้งที่ดีมีทางเข้าออกสะดวก อาทิเช่น บ้านฟ้ารังสิต และ
    เดอะกรีนพาร์ค จอมเทียน เป็นต้น

-   แนวคิดคอนโดโมเดริ์น อาร์ทพาร์ค ( Nature is all around Concept) :
    เป็นคอนโดที่ออกแบบบนพื้นที่สีเขียวรูปแบบใหม่ สไตล์ Modernized art Park
    พร้อมรูปแบบสวน 4 แบบ 4 สไตล์ ที่เป็นเอกลักษณ์เฉพาะ และมีเพียงหนึ่งเดียวในพัทยา
    ทำเลใจกลางเมืองพัทยา ติด ถ.สุขุมวิท เดินทางสะดวก พร้อมสิ่งอำนวยความสะดวกครบครัน

-   แนวคอนโดมิเนียม ความสุขที่ธรรมชาติโอบล้อมเมือง (Absolute Balance)
    เป็นคอนโดที่ออกแบบการใช้ชีวิตสไตล์โมเดิร์น แต่ใกล้ชิดธรรมชาติ
    ครบครันด้วยความสะดวกสบาย ศูนย์กลางธุรกิจ บนทำเลแห่งอนาคตของเมืองเชียงใหม่

ในปัจจุบันบริษัทมีโครงการหลักที่อยู่ภายใต้การดำเนินงานแบ่งกลุ่มตาม Strategic Business
Unit ตามแนวคิด, ระดับราคาของแต่ละโครงการ และตามโครงสร้างองค์กร ดังนี้

+---+----------------+------+------+------+------+----------+------+
| S | Project        | B    | Ta   | P    | H    | Location | Pro  |
| B |                | rand | rget | rice | ouse |          | ject |
| U |                |      | G    | (    | Type |          | Type |
|   |                |      | roup | MB.) |      |          |      |
+---+----------------+------+------+------+------+----------+------+
| 1 | บ้านฟ้ากรีนพาร์ค   | BAA  | AC   | 3 -  | DH / | ประชาอุทิศ | แน   |
|   | รอยัล ธนบุรีรมย์   | NFAH |      | 7 MB | SH   |          | วราบ |
+---+----------------+------+------+------+------+----------+------+
| 1 | บ้านฟ้าปิยรมย์     | PIY  | AC   | 2.5  | DH / | ลำลูกกา   | แน   |
|   | เนสโต้          | AROM |      | – 4  | SH   | คลอง 6   | วราบ |
|   |                |      |      | MB   |      |          |      |
+---+----------------+------+------+------+------+----------+------+
| 1 | บ้า             | PIY  | AC   | 1.48 | TH   | ลำลูกกา   | แน   |
|   | นฟ้าปิยรมย์เทอร์เร่ | AROM |      | – 2  |      | คลอง 6   | วราบ |
|   |                |      |      | MB   |      |          |      |
+---+----------------+------+------+------+------+----------+------+
| 1 | บ้านฟ้าปิยรมย์เลค  | PIY  | AB   | 4.5  | SH   | ลำลูกกา   | แน   |
|   | แกรนด์เด        | AROM |      | – 8  |      | คลอง 6   | วราบ |
|   |                |      |      | MB   |      |          |      |
+---+----------------+------+------+------+------+----------+------+
| 1 | บ้านฟ้าปิยรมย์ นีว่า | PIY  | AB   | 2    | P    | ลำลูกกา   | แน   |
|   |                | AROM |      | .9-5 | H/SH | คลอง 6   | วราบ |
|   |                |      |      | MB   |      |          |      |
+---+----------------+------+------+------+------+----------+------+
| 1 | บ้านฟ้ากรีนเนอรี่   | BAA  | AC   | 3.5  | DH / | พัทยาเหนือ | แน   |
|   | พัทยาเหนือ       | NFAH |      | – 5  | SH   | ชัยพรวิถี   | วราบ |
| 1 | ชัยพรวิถี         |      | AC   | MB   |      |          |      |
|   |                | BAA  |      |      | SH   | ปากเกร็ด  | แน   |
|   | บ้านฟ้ากรีนเนอรี่   | NFAH |      | 4    |      | -ราชพฤกษ์ | วราบ |
|   | ป              |      |      | .4-8 |      |          |      |
|   | ากเกร็ด-ราชพฤกษ์ |      |      | MB   |      |          |      |
+---+----------------+------+------+------+------+----------+------+
| 2 | เอ็น ซี ออนกรีน   | HOME | AB / | 5 -  | LSH  | ลำลูกกา   | แน   |
|   | (โฮมออนกรีน)    | ON   | AA   | 15   |      | คลอง 5   | วราบ |
|   |                | G    |      | MB   |      |          |      |
|   |                | REEN |      |      |      |          |      |
+---+----------------+------+------+------+------+----------+------+
| 2 | เอ็น ซี รอยัล     | NC   | AB / | 12 - | LSH  | กา       | แน   |
|   | ปิ่นเกล้า         | R    | AA   | 30   |      | ญจนาภิเษก | วราบ |
|   |                | oyal |      | MB   |      |          |      |
+---+----------------+------+------+------+------+----------+------+
| 3 | เนทูเรซ่า        | Natu | AC   | 1.49 | C    | พัทยาเหนือ | แ    |
|   | พัทยาเหนือ       | reza |      | –    | ondo | ชัยพรวิถี   | นวสูง |
|   | คอนโดมิเนียม     |      |      | 4.17 |      |          |      |
|   |                |      |      | MB   |      |          |      |
+---+----------------+------+------+------+------+----------+------+
| 3 | ดิอามองต์        | Dia  | AC   | 1    | C    | ถ.ซุป     | แ    |
|   | คอนโดมิเนียม     | mant |      | .9-4 | ondo | เปอร์ไฮเว | นวสูง |
|   | เชียงใหม่        |      |      | MB   |      | ย์เชียงใหม่ |      |
+---+----------------+------+------+------+------+----------+------+

หมายเหตุ : 1. SDH = บ้านเดี่ยว, DH = บ้านแฝด, TH = ทาวน์เฮ้าส์, LSH =
บ้านเดี่ยวพรีเมี่ยม

2. บริษัทมีการกำหนดกลุ่มลูกค้าเป็น 3 กลุ่มหลัก ดังนี้

  กลุ่มลูกค้า AA กลุ่มลูกค้าระดับสูง (ระดับราคาตั้งแต่ 10.0 ล้านบาทขึ้นไป)

  กลุ่มลูกค้า AB กลุ่มลูกค้าระดับกลางค่อนข้างสูง (ระดับราคา 4.0 – 10.0 ล้านบาท)

กลุ่มลูกค้า AC กลุ่มลูกค้าระดับกลาง (ระดับราคา 1.0 – 4.0 ล้านบาท)

ทั้งนี้ โครงการที่บริษัทและบริษัทย่อยพัฒนาเพื่อขาย สามารถแบ่งเป็น 4 ลักษณะ ดังนี้

1. บ้านพร้อมอยู่ ใช้กับโครงการประเภทบ้านจัดสรร และอาคารชุดพักอาศัย
เป็นบ้านหรืออาคารชุดพักอาศัย ที่สร้างเสร็จเรียบร้อยแล้ว
และพร้อมที่จะโอนให้ลูกค้าทันทีที่ลูกค้าชำระเงินเรียบร้อย
โดยมีระยะการผ่อนชำระเงินดาวน์ประมาณ 0-2 งวด คิดเป็นร้อยละ 5
ของราคาบ้านโดยบริษัทดำเนินการขายบ้านพร้อมอยู่ตั้งแต่ปี 2545
และเริ่มพัฒนาโครงการอาคารชุดพักอาศัยเพื่อขายในปี 2549

2. บ้านสั่งสร้าง ใช้กับโครงการประเภทบ้านจัดสรร
เป็นลักษณะบ้านที่ลูกค้าสั่งสร้างตามรูปแบบที่บริษัทได้ออกแบบไว้
โดยลูกค้าสามารถเลือกทางเลือกในการปรับเปลี่ยนพื้นที่ใช้สอยภายในซึ่งได้ออกแบบรองรับไว้แล้วได้
บริษัทจะเริ่มก่อสร้างเมื่อมีการทำสัญญาซื้อขายกับลูกค้าและได้รับชำระเงินดาวน์แล้ว
โดยมีงวดการผ่อนชำระเงินดาวน์ประมาณ 7–8 งวด คิดเป็นร้อยละ 10 - 15 ของราคาบ้าน
บ้านสั่งสร้างเป็นผลิตภัณฑ์ที่บริษัทมีไว้เพื่อเพิ่มศักยภาพในการแข่งขัน
และเพื่อตอบสนองความต้องการของลูกค้าที่ต้องการทยอยผ่อนชำระเงินดาวน์
หรือปรับเปลี่ยนพื้นที่ใช้สอยภายในบ้าน

3. บ้านสร้างก่อนขาย ใช้กับโครงการประเภทบ้านจัดสรร เป็นบ้านที่บริษัทได้เริ่มก่อสร้างบางส่วน
ซึ่งเมื่อลูกค้าเข้าแวะชมโครงการจะสามารถเลือกซื้อได้ทันที
บริษัทมีนโยบายการสร้างบ้านก่อนขายเพื่อเป็นการสร้างความมั่นใจให้กับลูกค้า
ในขณะเดียวกันก็สามารถตอบสนองความต้องการของลูกค้าในเรื่องการปรับรูปแบบการใช้สอย
(Adaptive Function Design)
รวมทั้งความพร้อมของลูกค้าในการเข้าอยู่อาศัยที่แตกต่างกันได้อีกด้วย นอกจากนี้
การมีบ้านสร้างก่อนขายในโครงการถือเป็นกลยุทธ์หนึ่งที่ช่วยให้บริษัทมีสินค้ากึ่งสำเร็จรูป
ที่ช่วยให้เกิดการโอนได้เร็วขึ้น โดยมีงวดการผ่อนชำระเงินดาวน์ประมาณ 3 – 6 งวด
บริษัทได้เพิ่มสินค้าประเภทบ้านสร้างก่อนขายตั้งแต่ปี 2545

ทั้งนี้ บ้านแต่ละประเภทที่มีแบบเดียวกัน จะมีราคาไม่แตกต่างกัน ซึ่งการมีบ้านประเภทต่างๆ
เพื่อให้เป็นทางเลือกกับลูกค้า ทั้งในด้านความมั่นใจในสินค้าของบริษัท
และในเรื่องความพร้อมในการผ่อนชำระ
บริษัทใช้กลยุทธ์การกำหนดลักษณะของบ้านที่ขายในแต่ละโครงการให้สอดคล้องกับความต้องการของลูกค้ากลุ่มเป้าหมาย
และทำเลที่ตั้งโครงการ อาทิ โซนทางเหนือซึ่งมักจะเป็นกลุ่มลูกค้าระดับกลาง บริษัทจะเน้น
กลยุทธ์ขายบ้านสั่งสร้าง และบ้านสร้างก่อนขายเป็นหลัก
เนื่องจากลูกค้าส่วนใหญ่พอใจที่จะทยอยผ่อนชำระเงินดาวน์มากกว่า ในขณะที่โซนทางใต้
บริษัทจะใช้กลยุทธ์สร้างบ้านพร้อมอยู่ เนื่องจากในโซนใต้
ขนาดของบ้านจะถูกกำหนดโดยผังเมืองให้สร้างบ้านเดี่ยว ซึ่งเป็นการจำกัดกลุ่มลูกค้าที่มีกำลังซื้อสูง
มีความต้องการบ้านในระยะเวลารวดเร็ว ตลอดจนลักษณะการแข่งขัน
และพฤติกรรมผู้บริโภคในบริเวณนั้น กลยุทธ์การสร้างบ้านพร้อมอยู่
จะเป็นการสร้างความมั่นใจให้กับลูกค้าเป็นอย่างดี

โครงการอาคารชุดพักอาศัยโครงการแรกของบริษัท คือ โครงการเดอะโฟกัส คอนโดมิเนียม
โดยเป็นการซื้อโครงการ NPL ที่พัฒนาเกือบเสร็จสมบูรณ์แล้วมาเพื่อพัฒนาต่อ ดังนั้น
โครงการดังกล่าวจึงเป็นโครงการบ้านพร้อมอยู่ อย่างไรก็ดี
นโยบายการพัฒนาโครงการอาคารชุดพักอาศัยของบริษัทได้มีการวางแผนพัฒนาโครงการอาคารชุดพักอาศัยอย่างต่อเนื่องในปีนี้

4. คอนโดมิเนียม พร้อมอยู่ บริษัทฯ มีโครงการประเภทคอนโดมิเนียม 3 โครงการ ได้แก่
โครงการเนทูเรซ่า คอนโดมิเนียม พัทยาเหนือ เฟส 1 และ 2 มูลค่าโครงการรวม 1,239
ล้านบาท บนพื้นที่สีเขียวรูปแบบใหม่สไตล์ Modernized Art Park โดดเด่นที่สุดในเมืองพัทยา
โดยการเลือกยุทธศาสตร์กำหนดทำเลที่ตั้งเป็นหัวใจหลักของการดำเนินธุรกิจที่อยู่อาศัย
เพื่อตอบโจทย์ผู้บริโภคให้ตรงจุด และเน้นรูปแบบการดีไซด์ที่ทันสมัย
ให้เข้ากับไลฟ์สไตล์ลูกค้ากลุ่มคนรุ่นใหม่

และโครงการดิอามองต์ คอนโดมิเนียม ตั้งอยู่ที่ ถนนซุปเปอร์ไฮเวย์ ฟ้าฮ่าม จังหวัดเชียงใหม่
มูลค่าโครงการ 1,375 ล้านบาท จำนวน 598 ยูนิต ด้วยคอนเซ็ปต์ “Absolute Balance”
ธรรมชาติโอบล้อมเมืองบนทำเลศักยภาพครบครันด้านความสะดวกสบาย
กับทำเลแห่งปัจจุบันและอนาคตที่ดีที่สุดบนถนนซุปเปอร์ไฮเวย์รายล้อมด้านศูนย์กลางธุรกิจ สบามบิน
มหาวิทยาลัย โรงแรม โรงพยาบาล ห้างสรรพสินค้า
ท่ามกลางมนต์เสน่ห์แห่งทัศนียภาพเมืองเชียงใหม่และดอยสุเทพ

  ปัจจุบันบริษัทและบริษัทย่อยมีโครงการที่ดำเนินการอยู่ ณ วันที่ 31 ธันวาคม 2558 ดังนี้

  []

[]

[]

  หมายเหตุ 1* โครงการเปิดใหม่ในปี 2558 ได้แก่ โครงการบ้านฟ้ากรีนเนอรี่
  ปากเกร็ด-ราชพฤกษ์

  2 ในปี 2558 บริษัทฯ ปิดการขาย โครงการบ้านฟ้าปิยรมย์ เนสโต้ (เฟส 11),
  บ้านฟ้ากรีนเนอรี่ พัทยาเหนือ ชัยพรวิถี, บ้านฟ้ากรีนพาร์ค รอยัล ธนบุรีรมย์

  และธัญธานี โฮมออนกรีน วิลเลจ 2

ธุรกิจบริหารและจัดการโครงการแบบครบวงจร

บริษัท เอ็น.ซี. พร็อพเพอร์ตี้ แมเนจเม้นท์ จำกัด (NCPM) (บริษัทย่อย):
ประกอบธุรกิจรับบริหารโครงการแบบครบวงจร ทั้งด้านบริหารการขายและการตลาด
การก่อสร้างและการโอน ในลักษณะของการเข้าไปฟื้นฟูกิจการ และการบริหารร่วมกับเจ้าของที่ดิน
นอกจากนี้บริษัทได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast
อย่างต่อเนื่อง สามารถขยายฐานการผลิตได้เกือบทุกโครงการ
โดยปัจจุบันฐานการผลิตหลักตั้งอยู่ที่โครงการบ้านฟ้าปิยรมย์ ลำลูกกา คลอง 6
และสำหรับในส่วนของโครงการอื่นๆ หรือโครงการที่กำลังจะเปิดใหม่ ก็สามารถตั้งฐานการผลิต
(On site) รองรับได้โดยไม่ต้องขนย้ายแผ่นผนังสำเร็จรูป อีกทั้งยังสามารถควบคุมคุณภาพการผลิต
สร้างความสามารถด้านการแข่งขันในตลาดอสังหาริมทรัพย์ในระยะยาว
ลดความเสี่ยงด้านต้นทุนการก่อสร้าง ค่าแรงงานที่มีแนวโน้มปรับตัวสูงขึ้น ลดปัญหาด้านฝีมือแรงงาน
การขาดแคลนผู้รับเหมา นอกจากนี้ ยังช่วยลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น

ธุรกิจบริหารชุมชน

บริษัท ควอลิตี้ ลิฟวิ่ง แมเนจเม้นท์ จำกัด (QLM) (บริษัทย่อย) :
ซึ่งอยู่ในกลุ่มบริษัทย่อยประกอบธุรกิจการให้บริการบริหารชุมชนแก่โครงการบ้านจัดสรรและอาคารชุดภายหลังการโอน
ในปี 2558 รับบริหารชุมชนทั้งสิ้นกว่า 13 โครงการ

2.2 การตลาดและการแข่งขัน

2.2.1 การตลาด

บริษัทได้มีการปรับภาพลักษณ์องค์กรให้ทันสมัยขึ้น โดยยึดหลัก “รู้จักบ้าน รู้ใจคุณ หรือ “We built
your Home with our Heart”
โดยได้ทำการวิเคราะห์ภาพลักษณ์ขององค์กรที่มีต่อลูกค้าโครงการฯ และลูกค้าในวงกว้าง พบว่า NC
GROUP มีภาพลักษณ์ที่ดีในสายตาผู้บริโภค โดยในปีนี้บริษัทได้วางแนวทางเพื่อตอกย้ำ Brand
Awareness ของ NC GROUP ให้แข็งแกร่งมากยิ่งขึ้น พร้อมทั้งรักษาจุดแข็งของ NC GROUP
โดยพยายาม Highlight จุดแข็งมากขึ้น อาทิ ความเป็นสังคมที่อบอุ่น,
การบริการที่เป็นกันเองและอบอุ่น, สิ่งแวดล้อมภายในและบรรยากาศที่ร่มรื่นน่าอยู่ของโครงการ
และราคาที่คุ้มค่า

ทั้งนี้ เพื่อเพิ่มความแข็งแกร่งของแบรนด์ NC GROUP
ด้วยการสร้างความแข็งแกร่งภาพลักษณ์ของแบรนด์ (Brand Image) ในแต่ละกลุ่มเป้าหมาย
ใช้โครงการ “NC ROYAL (PINKLAO)”
เป็นตัวสร้างภาพลักษณ์ในเรื่องความน่าเชื่อถือและความหรูหรามีระดับในสังคมระดับพรีเมี่ยม,
ใช้โครงการ “บ้านฟ้าปิยรมย์ Lake Grande” เป็นตัวสร้างภาพลักษณ์ของสังคมและชุมชนที่น่าอยู่
(อบอุ่น และครบครัน), ใช้โครงการ “บ้านฟ้า Greenery” เป็นตัวสร้างภาพลักษณ์ของชุมชน
ร่มรื่น อบอุ่น และ ใช้โครงการ “Home on Green”
เป็นตัวสร้างภาพลักษณ์ของความเป็นอยู่ที่แตกต่าง (ร่มรื่น เป็นธรรมชาติ) และใช้ Natureza
Condo เป็นการสร้างแบรนด์ คอนโดมิเนียมของบริษัท เป็นโครงการแรก
และเป็นตัวสร้างความหลากหลาย และครอบคลุมในทุกผลิตภัณฑ์
ตอบโจทย์ความต้องการของลูกค้าครอบคลุมทุกไลฟ์สไตล์ และสร้างสังคมเมืองสีเขียว
ที่เป็นหนึ่งเดียวกับธรรมชาติ ใจกลางเมืองพัทยา

โดยยังคงยึดหลักการบริหาร “We built your home with our heart”
และมุ่งสร้างความแตกต่างของโครงการและผลิตภัณฑ์จากคู่แข่งโดยทั่วไป
ประสานระบบคุณภาพมาตรฐานสากล ISO ทั้งมาตรฐานการออกแบบ
การควบคุมการก่อสร้างบ้านของโครงการ และการสร้างความเชื่อมั่นให้ลูกค้าในด้านการส่งมอบบ้าน
ตลอดจนการดูแลโครงการหลังการขาย เพื่อสร้างความพึงพอใจให้กับลูกค้า
และเป็นการสร้างแบรนด์ “NC GROUP” ให้เป็นที่รู้จักในตลาดวงกว้างอีกด้วย

กลยุทธ์การตลาด

1)  กลยุทธ์การสร้างภาพลักษณ์ (Brand Image) ของผลิตภัณฑ์

    -   การสร้างภาพลักษณ์ปรับ Brand Image โดยเน้นความเป็น NC GROUP อีกทั้งมีการปรับ
        Brand
        ของโครงการและมีการปรับรูปแบบการนำเสนอสินค้าของพนักงานขายให้มีความเป็นมืออาชีพ
        ปรับรูปแบบการโฆษณา, Total Communication ของการสื่อสารการตลาด,
        สื่อประชาสัมพันธ์
        เพื่อให้ลูกค้าได้รับรู้และเข้าใจถึงระดับของสินค้าแต่ละแบรนด์ได้ชัดเจนมากยิ่งขึ้น
        และสามารถตัดสินใจได้ทันทีว่าสินค้าระดับใด
        แบรนด์ใดเหมาะกับความต้องการของตนเอง
        โดยใช้แบรนด์เป็นตัวแบ่งประเภทและระดับของสินค้า ซึ่งแบ่งเป็น 2 กลุ่ม ได้แก่
        กลุ่มพรีเมี่ยม และ กลุ่มมาตรฐาน

    -   สร้าง Sphere โดยปรับปรุงจุดที่ลูกค้าสามารถเห็น รู้สึก และสัมผัสได้
        เมื่อเข้าเยี่ยมชมโครงการทุกโครงการที่เปิดขายปัจจุบัน เพื่อให้เกิดความรู้สึก ประทับใจ
        น่าสนใจ ตื่นเต้น น่าติดตาม (Interest at first sight) ทั้งนี้ จะปรับปรุงทั้งหมด
        4 ส่วนหลัก คือ บริเวณสำนักงานขาย บริเวณทางเข้าโครงการ บริเวณภายในโครงการ
        และบ้านพร้อมขายที่เปิดให้ลูกค้าเข้าชม

    -   ประชาสัมพันธ์การปรับภาพลักษณ์ของแบรนด์ NC GROUP
        และประชาสัมพันธ์แบรนด์แต่ละแบรนด์อย่างต่อเนื่อง

    -   การตลาดเชิงกิจกรรม เน้นด้านการสร้างการรับรู้ของตราสินค้าและสร้างยอดขาย
        โดยมีการจัดการส่งเสริมการขายพร้อมกับกิจกรรมให้สอดคล้องกับความต้องการของลูกค้า
        และเข้าถึงกลุ่มเป้าหมายที่เป็นลูกค้าตัวจริง ซึ่งกิจกรรมที่จัดอย่างต่อเนื่องช่วยสร้าง “
        บุคลิกภาพของตราสินค้า” (Brand Personality)
        ได้ผลทั้งในด้านการสร้างการรับรู้ของตราสินค้า และการสร้างยอดขายไปพร้อมกัน

2)  กลยุทธ์การสร้างความแตกต่างของผลิตภัณฑ์

 บริษัทได้กำหนดแนวคิดเฉพาะสำหรับแต่ละโครงการ เพื่อสร้างความแตกต่าง
โดยมีการวางแผนออกแบบผังโครงการ รูปแบบสไตล์บ้านได้มีการพัฒนาโดยเฉพาะในช่วง 3
ปีที่ผ่านมา โดยมีปรับรูปแบบ Design จากสไตล์ที่มีกลิ่นอายความเป็นไทยเปลี่ยนเป็นสไตล์ Modern
Tropical, Modern Simply เน้นประโยชน์ใช้สอยของพื้นที่ทั้งภายใน และภายนอกบ้าน
โดยภายในเน้นตอบสนองไลฟ์สไตล์ของผู้อยู่อาศัยคนรุ่นใหม่ อาทิ ห้อง Green Room, Walk in
closet, เรือนรับรอง, Royal suite
และการบริหารโครงการหลังการขายที่เป็นเอกลักษณ์ชัดเจนกับลูกบ้าน
หรือการออกแบบประโยชน์ใช้สอย (Function) สำหรับโครงการแนวคิดบ้านสวน
ทั้งภายในและภายนอกบ้านให้สัมผัสทัศนียภาพของสวนได้อย่างเต็มที่ และบริษัทฯ
ได้มีการพัฒนาผลิตภัณฑ์เพื่อรองรับการอยู่อาศัย 3 Generation โดยนำหลัก Universal Design
เข้ามาปรับใช้ และมุ่งเน้นพัฒนา Aging care innovation design
เพื่อเพิ่มความสุขของทุกคนในครอบครัวอย่างแท้จริง นอกจากนี้ บริษัทฯ มีการออกแบบบ้านรุ่นใหม่
ภายใต้คอนเซ็ปต์ “We care” โดยคำนึงถึงห้องนอนพิเศษด้านล่างที่รองรับผู้สูงอายุ
ซึ่งสามารถพักผ่อนได้โดยไม่ต้องขึ้นชั้นบน ซึ่งแต่ละแบบบ้าน เป็นแบบบ้านที่ไม่ใหญ่มากแต่มีห้องนอนถึง
4 ห้องนอน เป็นต้น

 มีการจัดโครงสร้าง Brand สินค้าให้เกิดความสอดคล้องกับ Brand Image ของ NC GROUP
โดยการพัฒนาแบบบ้านแต่ละหลังจะมีการนำ Research ในส่วน Customer Insight
เพื่อนำมาพัฒนาแบบบ้านและโครงการฯให้สอดคล้องกับพฤติกรรมผู้อยู่อาศัยที่เป็น Target Group
จริง และมีการแบ่งแต่ละ Segment ให้มีความแตกต่างกันตามระดับราคา อีกทั้ง
ยังใส่ใจในสิ่งแวดล้อมโดยใส่ใจในวัสดุที่เลือกใช้ โดย Concern เกี่ยวกับ ECO Friendly
เนื่องจากคนรุ่นใหม่ใส่ใจในสิ่งแวดล้อม

 ลักษณะเฉพาะของการออกแบบบ้านให้มีทางเลือกสำหรับลูกค้า (Adaptive Function
Design) กล่าวคือ บริษัทได้สร้างทางเลือกให้กับลูกค้า (Design Option)
ในการปรับเปลี่ยนพื้นที่ใช้สอยภายในบ้านได้ เช่น เพิ่มห้องนอนชั้นล่าง เพิ่มโรงจอดรถ
หรือเพิ่มห้องนั่งเล่น เป็นต้น
ทำให้ลูกค้าสามารถต่อเติมหรือปรับเปลี่ยนพื้นที่ใช้สอยภายในบ้านได้ตามความพึงพอใจ

 โครงการของบริษัทจะมีพื้นที่ส่วนกลางเป็นจุดเด่น เนื่องจากในแต่ละโครงการ
แม้จะมีแนวคิดที่แตกต่างกัน ซึ่งทำให้มีการจัดสรรพื้นที่ส่วนกลางแตกต่างกัน แต่พื้นที่สาธารณูปโภค
และพื้นที่ส่วนกลางของแต่ละโครงการ จะได้รับการจัดสรรให้มีพื้นที่มากกว่าที่กฎหมายกำหนด
เพื่อเพิ่มความร่มรื่นและความเป็นเอกลักษณ์ให้กับชุมชนในหมู่บ้านอีกด้วย

3)  กลยุทธ์การกำหนดมาตรฐานและคุณภาพของบ้านและโครงการ

การดำเนินงานอย่างเป็นระบบ
และกระบวนการตรวจเช็คงานในทุกขั้นตอนเพื่อให้ได้บ้านและโครงการที่เป็นไปตามมาตรฐานสากลที่กำหนดขึ้นตามขั้นตอนของ
ISO 9001:2008 ซึ่งครอบคลุมตั้งแต่การออกแบบโครงการ (Site Plan)
การควบคุมการก่อสร้าง การบริหารการขาย ตลอดจนการเสนอบริการหลังการขาย
โดยรับประกันโครงสร้างบ้านภายหลังการโอนนานถึง 5 ปี
เป็นกลยุทธ์ที่ทำให้ลูกค้ามั่นใจได้ถึงคุณภาพของโครงการของบริษัท ที่เป็นไปตามมาตรฐานเดียวกัน
ตลอดจนการสื่อสารตรงถึงผู้บริหารผ่านฝ่ายลูกค้าสัมพันธ์ (CFR : Customer Feedback
Records)
จะเป็นช่องทางหนึ่งที่ให้ลูกค้าได้มีโอกาสตรวจสอบและร้องเรียนงานก่อสร้างที่ไม่เป็นไปตามมาตรฐาน
และมีการแก้ไขได้ทันเวลา อีกทั้งก่อให้เกิดความพึงพอใจและสร้างความมั่นใจให้กับลูกค้าอีกด้วย
ทั้งนี้ ในปี 2552 – 2555 บริษัทยังได้รับโล่ประกาศเกียรติคุณ
ผู้ประกอบธุรกิจอสังหาริมทรัพย์ติดดาว จากสำนักงานคณะกรรมการคุ้มครองผู้บริโภค (สคบ.)
ซึ่งเป็นครื่องการันตีได้ว่า บริษัทเป็นผู้ประกอบการที่ตระหนักถึงคุณธรรม จริยธรรม
มีความรับผิดชอบต่อสังคมในการโฆษณา การทำสัญญา การผลิต
และจำหน่ายสินค้าและบริการที่คำนึงถึงผู้บริโภคอย่างแท้จริง

4) กลยุทธ์การสร้างความมั่นใจในชุมชนอยู่อาศัยที่ดีภายหลังปิดโครงการ

บริษัทตระหนักถึงความสำคัญของความพึงพอใจของลูกค้าในระยะยาว
จึงมุ่งเน้นการสร้างคุณภาพชีวิตที่ดีของลูกค้าและชุมชนในโครงการภายหลังการปิดการขาย
โดยการวางระบบการบริหารชุมชนที่ดี สร้าง Customer Lifetime Value กล่าวคือ
ได้จัดตั้งบริษัท ควอลิตี้ ลิฟวิ่ง แมเนจเม้นท์ จำกัด
เพื่อดำเนินกิจการบริหารโครงการของบริษัทอย่างเป็นระบบ มีการกำหนดพื้นที่ส่วนกลาง
ซึ่งประกอบด้วยสโมสร สวนหย่อม และสถานที่เล่นกีฬามากกว่าที่กฎหมายกำหนด
และการจัดกิจกรรมต่างๆ อย่างต่อเนื่อง เพื่อให้ลูกบ้านได้มีกิจกรรมร่วมกัน
พัฒนาระบบการดูแลและให้บริการลูกค้า ระบบการให้บริการรับข้อร้องเรียน (CRM: Customer
Relations Management) โดยฝ่ายลูกค้าสัมพันธ์ของบริษัท เพื่อสร้างความมั่นใจให้ผู้อยู่อาศัย
และเป็นการรักษาลักษณะเฉพาะและแนวคิดของโครงการไว้ต่อไป

5) กลยุทธ์ด้านการวิจัยการตลาดและการพัฒนาตลาด

บริษัทเล็งเห็นความสำคัญของข้อมูลความต้องการของลูกค้าในตลาดเป็นอย่างมาก
โดยได้จัดตั้งหน่วยพัฒนาธุรกิจ เพื่อทำการวิจัยตลาดก่อนการจัดซื้อที่ดินและการเปิดโครงการใหม่
โดยวิจัยความต้องการของลูกค้า การเคลื่อนไหวของตลาด การวิเคราะห์คู่แข่งขัน
และช่องว่างทางการตลาด ตลอดจนนโยบายของรัฐบาลอย่างต่อเนื่อง
เพื่อศึกษาถึงความเป็นไปได้ของโครงการ สภาวะการแข่งขัน ศักยภาพของลูกค้ากลุ่มเป้าหมาย
และการพัฒนาผลิตภัณฑ์เพื่อตอบสนองความต้องการของลูกค้า โดยมีการวิจัยอย่างเป็นระบบ

6) กลยุทธ์การสร้างความเชื่อมั่นให้กับลูกค้า

บริษัทมุ่งสร้างความมั่นใจให้กับลูกค้า โดยเฉพาะอย่างยิ่งภายหลังวิกฤติเศรษฐกิจ
ซึ่งมีผู้ประกอบการหลายรายที่ไม่สามารถส่งมอบบ้านให้กับลูกค้าได้ โดยได้ดำเนินกลยุทธ์ต่างๆ
เพื่อก่อให้เกิดความเชื่อมั่น อาทิเช่น บริษัทเป็นผู้ริเริ่มการใช้ “สัญญาเป็นธรรม” ในปี 2542
ซึ่งเป็นสัญญาที่กำหนดให้ลูกค้าจ่ายเงินดาวน์ตามสัดส่วนความคืบหน้าของงานที่ทำเสร็จ
โดยในภายหลังได้กลายมาเป็นสัญญาต้นแบบของสัญญามาตรฐานที่สำนักงานคุ้มครองผู้บริโภค หรือ
สคบ. บังคับใช้ทั่วไปในปัจจุบัน
อันเป็นกลยุทธ์ที่สะท้อนถึงการตระหนักถึงความเท่าเทียมกันเพื่อรักษาสิทธิประโยชน์ให้กับลูกค้า
นอกจากนี้ ในระหว่างงานก่อสร้างตามขั้นตอนควบคุมมาตรฐานของ ISO 9001:2008
บริษัทจะมีการติดต่อกับลูกค้าเป็นระยะ โดยกำหนดให้ลูกค้ามาตรวจงานด้วยตนเอง
หรือบริษัทจัดส่งภาพถ่ายความคืบหน้าการก่อสร้างบ้านให้กับลูกค้าทางไปรษณีย์เพื่อให้ลูกค้ามั่นใจในคุณภาพ
และการส่งมอบที่ตรงต่อเวลา

7) กลยุทธ์ทางด้านราคา

บริษัทมีนโยบายการกำหนดราคาขายในรูปแบบของราคาที่แข่งขันได้ในทำเลที่ตั้งของโครงการนั้นๆ
และมุ่งให้มูลค่าเพิ่มแก่ลูกค้าของโครงการด้วยความมั่นใจในสภาพชุมชนที่ดีภายหลังการปิดโครงการ
ทั้งนี้ การกำหนดลูกค้าเป้าหมายอันเป็นที่มาของการกำหนดราคาจะพิจารณาถึงปัจจัยต่างๆ
ที่เกี่ยวข้อง อันได้แก่ ทำเลที่ตั้งของโครงการ และโอกาสทางการตลาด
พฤติกรรมของลูกค้าเป้าหมาย และราคาตลาดของคู่แข่งขันในบริเวณใกล้เคียง
เทียบเคียงกับต้นทุนในการดำเนินโครงการ
แล้วจึงกำหนดกลยุทธ์ราคาตามช่องว่างทางการตลาดที่เปิดอยู่ในพื้นที่นั้น
ให้เหมาะสมกับกลยุทธ์การแข่งขันด้วย

8) กลยุทธ์การดำเนินโครงการให้ครอบคลุมพื้นที่กรุงเทพ 4 มุมเมือง ปริมณฑล
และขยายสู่จังหวัดใหญ่ในภูมิภาคที่มีศักยภาพสูงอย่างต่อเนื่อง

จากเดิมที่บริษัทเป็นผู้นำตลาดบ้านจัดสรรในเขตกรุงเทพฯ โซนเหนือ
บริษัทได้ใช้กลยุทธ์การทดลองศึกษาตลาดในเขตอื่นในระยะที่ผ่านมา
ทั้งผ่านโครงการโดยตรงของบริษัท และการรับจ้างบริหารโครงการ
ทำให้บริษัทมีความเชี่ยวชาญยิ่งขึ้นในพื้นที่อื่น
และจากความสำเร็จของโครงการนำร่องในเขตอื่นดังกล่าว ปัจจุบัน
บริษัทได้ดำเนินโครงการครอบคลุมพื้นที่กรุงเทพหลัก 4 มุมเมือง ปริมณฑล
และขยายสู่จังหวัดใหญ่ในภูมิภาคที่มีศักยภาพสูงอย่างต่อเนื่อง เช่น ชลบุรี ขอนแก่น และเชียงใหม่
ซึ่งเป็นทำเลที่มีศักยภาพในการเติบโตสูง มีระบบการคมนาคม และระบบสาธารณูปโภคพร้อม
และเป็นทำเลที่เหมาะแก่การอยู่อาศัย ซึ่งการเปิดโครงการครอบคลุมพื้นที่โดยรอบ และจังหวัดใหญ่ๆ
ได้นั้น ส่งผลให้แบรนด์ “ NC Group” เป็นที่รู้จักมากยิ่งขึ้น
และทำให้ลูกค้าเกิดความเชื่อมั่นในการเติบโตของธุรกิจ

ปัจจุบันบริษัทยังคงนโยบายในการขยายการลงทุนไปยังพื้นที่ที่เป็นทำเลที่ดีมีศักยภาพอย่างต่อเนื่อง
เพื่อเป็นการขยายฐานและเข้าถึงลูกค้าที่หลากหลายขึ้น
ตลอดจนเป็นการกระจายความเสี่ยงจากการกระจุกตัวของโครงการของบริษัทอีกด้วย

ลักษณะของลูกค้ากลุ่มเป้าหมาย

ลักษณะของลูกค้ากลุ่มเป้าหมายของบริษัทมีความแตกต่างกันไปขึ้นอยู่กับทำเลที่ตั้งของโครงการ
ลักษณะของโครงการ และสถานภาพการแข่งขัน
อันก่อให้เกิดช่องว่างทางการตลาดที่เหมาะสมกับลูกค้ากลุ่มเป้าหมายนั้น
ซึ่งบริษัทมีสัดส่วนประเภทลูกค้าต่างๆ คละกันไป
อันเนื่องจากนโยบายการกระจายความเสี่ยงในทำเลที่ตั้งโครงการ
และกลุ่มลูกค้าให้ครอบคลุมในทุกทำเล และกลุ่มเป้าหมาย อย่างไรก็ตาม
บริษัทยังคงเน้นผู้บริโภคที่มีกำลังซื้อในระดับกลางถึงสูงเป็นหลัก จากข้อมูลในอดีตที่ผ่านมา พบว่า
กว่าร้อยละ 25 - 30 ของการได้มาซึ่งลูกค้า เป็นลูกค้าที่เกิดจากการแนะนำ
และบอกต่อของลูกค้าเก่าในโครงการ (MGM : Member Gets Member)
อันสะท้อนถึงความไว้วางใจของลูกค้าที่เป็นไปอย่างต่อเนื่อง

การจำหน่ายและช่องทางการจัดจำหน่าย

ช่องทางการจำหน่ายหลักของบริษัทฯ เป็นการขายตรงผ่านสำนักงานขายแต่ละโครงการของบริษัท
โดยในปี 2558 บริษัทเน้นการสื่อสารผ่านทาง On-line marketing เน้น Social Network
ไม่ว่าจะเป็น Facebook, E-Newsletters, Web Banner และมีการเพิ่มช่องทาง you tube
เพื่อเจาะฐานตลาด online media ที่มีการเติบโตสูง
แต่ยังคงเน้นการให้ข้อมูลข่าวสารโครงการต่างๆผ่านทาง Website เพื่อเป็นการสร้างแบรนด์ NC
GROUP ให้ทันสมัยสไตล์ Modern Casual ตอบโจทย์ไลฟ์สไตล์คนรุ่นใหม่ อีกทั้ง
ยังมีการออกบูธขายบ้านตามงานนิทรรศการแสดงบ้านต่างๆที่จัดโดยสมาคมอสังหาริมทรัพย์และสมาคมที่เกี่ยวข้องกับการขายบ้านเป็นช่องทางที่สามารถออกพบลูกค้าที่ต้องการที่อยู่อาศัยได้อีกช่องทางหนึ่ง
นอกจากนี้บริษัทยังนำสินค้าของบริษัทออกบูธตามห้างสรรพสินค้าชั้นนำต่างๆเพื่อเจาะกลุ่มเป้าหมายที่ตรงมากขึ้นอีกช่องทางหนึ่ง
และการแนะนำจากลูกค้าเก่าในโครงการ
ซึ่งบริษัทสามารถเข้าถึงกลุ่มลูกค้าเป้าหมายที่แตกต่างกันไปในแต่ละโครงการ
ด้วยวิธีการประชาสัมพันธ์ในรูปแบบต่างๆ ได้แก่ ป้ายโฆษณา ป้ายบอกทางในพื้นที่ใกล้เคียง ใบปลิว
หนังสือพิมพ์ นิตยสาร แผ่นพับโครงการ อินเตอร์เน็ต การส่งจดหมายตรงให้กลุ่มเป้าหมาย
ตลอดจนการจัดกิจกรรมเพื่อส่งเสริมการขายในโครงการ รวมถึงการร่วมจัดพิมพ์หนังสือ
“คู่มือคู่บ้าน” ร่วมกับนิตยสารบ้านเพื่อแจกลูกค้า และผู้ที่กำลังเลือกซื้อบ้าน
เพื่อให้ลูกค้าได้คุ้นเคยกับแบรนด์ “NC GROUP” และได้ทราบถึงโครงการต่างๆ ของบริษัท

2.  ภาวะอุตสาหกรรม

ศูนย์ข้อมูลอสังหาริมทรัพย์ได้วิเคราะห์และรายงานสถานการณ์อสังหาริมทรัพย์ สรุปสาระสำคัญได้ดังนี้

ในปี 2558 ข้อมูลที่อยู่อาศัยสร้างเสร็จจดทะเบียนใหม่ ในกรุงเทพฯ-ปริมณฑล 5 จังหวัด (นนทบุรี
ปทุมธานี สมุทรปราการ สมุทรสาคร นครปฐม) พบว่าในปี 2558
มีจำนวนหน่วยที่อยู่อาศัยสร้างเสร็จจดทะเบียนใหม่ทุกประเภทรวมกันประมาณ 121,500 หน่วย
ลดลงร้อยละ 9 จากปี 2557 ซึ่งมีประมาณ 133,500 หน่วย

โดยจำนวนที่อยู่อาศัยสร้างเสร็จจดทะเบียนใหม่ทั้งหมดในปี 2558
แบ่งเป็นที่อยู่อาศัยสร้างเสร็จจดทะเบียนใหม่

-   เดือนมกราคมประมาณ 5,600 หน่วย

-   เดือนกุมภาพันธ์ประมาณ 13,300 หน่วย

-   เดือนมีนาคมประมาณ 6,000 หน่วย

-   เดือนเมษายนประมาณ 9,300 หน่วย

-   เดือนพฤษภาคมประมาณ 11,000 หน่วย

-   เดือนมิถุนายนประมาณ 9,200 หน่วย

-   เดือนกรกฎาคมประมาณ 12,500 หน่วย

-   เดือนสิงหาคมประมาณ 15,000 หน่วย

-   เดือนกันยายนประมาณ 9,700 หน่วย

-   เดือนตุลาคมประมาณ 11,100 หน่วย

-   เดือนพฤศจิกายนประมาณ 9,200 หน่วย

-   เดือนธันวาคมประมาณ 9,600 หน่วย

จากจำนวนที่อยู่อาศัยสร้างเสร็จจดทะเบียนใหม่ทั้งหมดในปี 2558
แบ่งเป็นที่อยู่อาศัยสร้างเสร็จจดทะเบียนใหม่ในเขตกรุงเทพฯ ประมาณ 67,000 หน่วย
ลดลงร้อยละ 5 จากปี 2557 และ 5 จังหวัด ปริมณฑลรวมกันประมาณ 54,500 หน่วยลดลงร้อยละ
14 จากปี 2557

แบ่งเป็นหน่วยห้องชุดประมาณ 64,500 หน่วย (คิดร้อยละ 53
ของหน่วยสร้างเสร็จจดทะเบียนใหม่) บ้านเดี่ยวประมาณ 32,800 หน่วย (คิดเป็นร้อยละ 27)
ทาวน์เฮ้าส์ประมาณ 18,100 หน่วย (คิดเป็นร้อยละ 15) อาคารพาณิชย์พักอาศัยประมาณ 3,600
หน่วย (คิดเป็นร้อยละ 3) และบ้านแฝดประมาณ 2,500 หน่วย (คิดเป็นร้อยละ 2)

พื้นที่ซึ่งมีหน่วยที่อยู่อาศัยสร้างเสร็จจดทะเบียนใหม่ประเภทแนวราบมากที่สุด 5 อันดับแรกในปี 2558
ได้แก่ อำเภอเมืองสมุทรสาคร (3,500 หน่วย) เขตคลองสามวา (3,200 หน่วย) เขตประเวศ
(2,500 หน่วย) และเขตหนองจอก (2,300 หน่วย)

พื้นที่ซึ่งมีหน่วยที่อยู่อาศัยสร้างเสร็จจดทะเบียนใหม่ประเภทอาคารชุดมากที่สุด 5 อันดับแรกในปี
2558 ได้แก่ อำเภอเมืองนนทบุรี (6,300 หน่วย) อำเภอคลองหลวง (6,300 หน่วย
ในจำนวนนี้เป็นโครงการบ้านเอื้ออาทรพลโยธิน 5-8 จำนวน 3,800 หน่วย
ที่เหลือเป็นโครงการเอกชน) อำเภอธัญบุรี (4,900 หน่วย) เขตบางเขน (3,700 หน่วย)
และเขตจอมทอง (3,500 หน่วย) ทั้งนี้ในปี 2558
มีอาคารชุดเอื้ออาทรสร้างเสร็จจดทะเบียนใหม่ของการเคหะแห่งชาติ 6 โครงการ รวม 119
อาคาร 5,300 หน่วย

ในปี 2558 ข้อมูลโอนกรรมสิทธิ์ที่อยู่อาศัยในเขตกรุงเทพฯ-ปริมณฑล 5 จังหวัด (นนทบุรี ปทุมธานี
สมุทรปราการ สมุทรสาคร นครปฐม) พบว่าในปี 2558 รวมกันประมาณ 196,100 หน่วย
เพิ่มขึ้นร้อยละ 13 จากปี 2557 ซึ่งมีจำนวนประมาณ 174,100 หน่วย

จากปริมาณการโอนกรรมสิทธิ์เฉพาะที่อยู่อาศัย จำนวน 196,100 หน่วยนี้
แบ่งเป็นยอดโอนในเดือนมกราคมประมาณ 12,600 หน่วย เดือนกุมภาพันธ์ประมาณ 12,100 หน่วย
เดือนมีนาคมประมาณ 15,100 หน่วย เดือนเมษายนประมาณ 11,700 หน่วย
เดือนพฤษภาคมประมาณ 14,500 หน่วย เดือนมิถุนายนประมาณ 17,100 หน่วย
เดือนกรกฎาคมประมาณ 15,600 หน่วย เดือนสิงหาคมประมาณ 16,100 หน่วย
เดือนกันยายนประมาณ 17,600 หน่วย เดือนตุลาคมประมาณ 13,400 หน่วย
เดือนพฤศจิกายนประมาณ 22,300 หน่วย เดือนธันวาคมประมาณ 28,000 หน่วย

ยอดโอนกรรมสิทธิ์ในกรุงเทพฯ-ปริมณฑล ในปี 2558 แบ่งเป็นห้องชุดคอนโดมิเนียมมากที่สุดจำนวน
71,800 หน่วย (สัดส่วนร้อยละ 36 ของหน่วยการโอนกรรมสิทธิ์ที่อยู่อาศัยทุกประเภทรวมกัน)
รองลงมาเป็นทาวน์เฮ้าส์ 68,300 หน่วย (สัดส่วนร้อยละ 35) บ้านเดี่ยว 33,400 หน่วย
(สัดส่วนร้อยละ 17) อาคารพาณิชย์ 15,100 หน่วย (สัดส่วนร้อยละ 8)
ที่เหลือเป็นบ้านแฝดประมาณ 7,500 หน่วย

พิจารณาในแง่ของมูลค่าการโอนกรรมสิทธิ์ที่อยู่อาศัย ในปี 2558 มีมูลค่ารวมกันประมาณ 484,100
ล้านบาท แบ่งเป็น ห้องชุดมีมูลค่าประมาณ 158,300 ล้านบาท (สัดส่วนร้อยละ 33
ของมูลค่าการโอนกรรมสิทธิ์ที่อยู่อาศัยทุกประเภทรวมกัน) บ้านเดี่ยวมีมูลค่าการโอนประมาณ
153,800 ล้านบาท (สัดส่วนร้อยละ 32) ทาวน์เฮ้าส์มีมูลค่าการโอนประมาณ 102,100 ล้านบาท
(สัดส่วนร้อยละ 21) อาคารพาณิชย์มีมูลค่าการโอนประมาณ 52,200 ล้านบาท (สัดส่วนร้อยละ
11) และบ้านแฝดมีมูลค่าการโอน 17,700 ล้านบาท (สัดส่วนร้อยละ 3)

การโอนกรรมสิทธิ์ที่อยู่อาศัยประเภทห้องชุด มีมากที่สุดในกรุงเทพฯ ประมาณ 51,800 หน่วย
ในจังหวัดนนทบุรีประมาณ 7,800 หน่วย จังหวัดสมุทรปราการประมาณ 5,000 หน่วย
จังหวัดปทุมธานีประมาณ 6,000 หน่วย จังหวัดสมุทรสาครประมาณ 600 หน่วย
และจังหวัดนครปฐมประมาณ 680 หน่วย

พื้นที่ซึ่งมีจำนวนหน่วยการโอนกรรมสิทธิ์ห้องชุดใหม่ (โอนจากนิติบุคคล) มากที่สุด ในปี 2558 ได้แก่
เขตห้วยขวาง อำเภอเมืองนนทบุรี เขตบางซื่อ เขตพระโขนง และเขตจตุจักร
ส่วนพื้นที่ซึ่งมีจำนวนหน่วยการโอนกรรมสิทธิ์ห้องชุดคอนโดมิเนียมมือสอง (โอนจากบุคคลธรรมดา)
มากที่สุด ได้แก่ อำเภอคลองหลวง เขตห้วยขวาง เขตบางซื่อ เขตพระโขนง และเขตจตุจักร
ตามลำดับ

พื้นที่ซึ่งมีจำนวนหน่วยการโอนกรรมสิทธิ์บ้านเดี่ยวขายใหม่มากที่สุด ในปี 2558
ได้แก่อำเภอบางบัวทอง อำเภอบางพลี อำเภอลำลูกกา เขตสายไหม และอำเภอปากเกร็ด
ส่วนพื้นที่ซึ่งมีจำหวนหน่วยการโอนกรรมสิทธิ์บ้านเดี่ยวมือสองมากที่สุด ได้แก่ เขตบางกะปิ
อำเภอลำลูกกา อำเภอคลองหลวง เขตบางเขน และเขตพระโขนง ตามลำดับ

พื้นที่ซึ่งมีจำนวนหน่วยการโอนกรรมสิทธิ์ทาวน์เฮ้าส์ขายใหม่มากที่สุด ในปี 2558 ได้แก่
อำเภอบางพลี อำเภอเมืองสมุทรปราการ อำเมืองสมุทรสาคร อำเภอลำลูกกา และอำเภอนนทบุรี
ส่วนพื้นที่ซึ่งมีจำนวนหน่วยการโอนกรรมสิทธิ์ทาวน์เฮ้าส์มือสองมากที่สุด ได้แก่ อำเภอคลองหลวง
อำเภอเมืองสมุทรปราการ อำเภอบางบัวทอง เขตบางเขน และเขตบางกะปิ ตามลำดับ

ข้อมูลสถิติที่สำคัญ

[]

[]

[]

[]

[]

ที่มา : ธนาคารแห่งประเทศไทย และศูนย์ข้อมูลอสังหาริมทรัพย์

ศักยภาพในการแข่งขัน

ตลอดระยะเวลา 21 ปีที่ผ่านมา บริษัทถือได้ว่าเป็นองค์กรที่มีความเข้มแข็ง มั่นคง
สามารถฝ่าวิกฤติเศรษฐกิจได้ด้วยดีตลอดระยะในการดำเนินธุรกิจ และยังคงมุ่งมั่นสร้างแบรนด์ NC
GROUP เพื่อขยายการเติบโตทางธุรกิจในอนาคตอย่างต่อเนื่อง ทั้งนี้ บริษัทมีจุดแข็งหลายประการ
ซึ่งจะเป็นปัจจัยทำให้บริษัทมีศักยภาพในการแข่งขัน ดังนี้

1) บริษัทสามารถแข่งขันกับผู้อื่นได้ในเรื่องต้นทุน
เนื่องจากบริษัทจะมุ่งเน้นการจัดซื้อที่ดินซึ่งเป็นหลักประกันหลุดจำนอง
ซึ่งเป็นหลักประกันที่ไม่ก่อให้เกิดรายได้จากสถาบันการเงิน
ปัจจุบันบริษัทมีที่ดินเปล่ารอการพัฒนาเป็นเนื้อที่ทั้งหมดประมาณ 905 ไร่
ถือว่าเพียงพอต่อการขยายการลงทุนและสร้างการเติบโตด้านรายได้ในอนาคต

บริษัทได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast อย่างต่อเนื่อง
สร้างความสามารถด้านการแข่งขันในตลาดอสังหาริมทรัพย์ในระยะยาว
สามารถควบคุมคุณภาพการผลิต ลดความเสี่ยงด้านต้นทุนการก่อสร้าง ลดปัญหาด้านฝีมือแรงงาน
การขาดแคลนผู้รับเหมา ลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น

หากพิจารณาด้านสภาพคล่องทางการเงินพบว่า ปัจจุบันบริษัทมีอัตราหนี้สินต่อทุนที่ 1.05 เท่า
ลดลงจากปีที่ผ่านมาที่มีอัตราหนี้สินต่อทุนที่ 1.20 เท่า
อัตราหนี้สินต่อทุนดังกล่าวยังอยู่ในระดับการบริหารความเสี่ยงที่บริษัทยอมรับได้และต่ำกว่าค่าเฉลี่ยอุตสาหกรรม
แสดงให้เห็นถึงความสามารถในการขยายการลงทุนในอนาคต

2) บริษัทมีนโยบายในการสร้างความมั่นใจและความพึงพอใจสูงสุดให้แก่ลูกค้าเป็นสำคัญ โดยในปี
2542 บริษัทเป็นผู้ประกอบการรายแรกที่ริเริ่มใช้ระบบ “สัญญาเป็นธรรม”
และเป็นบริษัทบ้านจัดสรรในประเทศไทยรายแรกที่ได้รับการรับรองมาตรฐาน ISO 9002
นอกจากนี้ในปี 2552 – 2555 บริษัทยังได้รับโล่ประกาศเกียรติคุณ
ผู้ประกอบธุรกิจอสังหาริมทรัพย์ติดดาว จากสำนักงานคณะกรรมการคุ้มครองผู้บริโภค (สคบ.)
ทำให้บริษัทได้รับการไว้วางใจและมั่นใจในคุณภาพของสินค้าและบริการที่ดีจากลูกค้าตลอดมา
ซึ่งพบว่ากว่าร้อยละ 25 -30 ของลูกค้าเกิดจากการแนะนำและบอกต่อของลูกค้าเก่า

3) จากสภาพการแข่งขันของตลาดอสังหาริมทรัพย์ บริษัทจึงให้ความสำคัญของการวิจัย พัฒนา
และมีความคิดริเริ่มสร้างสรรค์แบบบ้านใหม่ๆ อยู่เสมอ อาทิ โครงการบ้านฟ้า ปิยรมย์ NESTO
ซึ่งมีการปรับแบบบ้านใหม่ให้ตอบโจทย์คนรุ่นใหม่ เป็นสไตล์ Modern Tropical
ซึ่งได้รับการตอบรับจากสาธารณชนผู้ซื้อบ้านเป็นอย่างดี อีกทั้งยังมีการสร้างโครงการ NC
ROYAL(PINKLAO) เพื่อเน้นการสร้างแบรนด์ NC GROUP ให้เป็นที่รู้จักในวงกว้างว่า NC
สามารถสร้างโครงการ Hi-end ได้อย่างมีศักยภาพ เพื่อเจาะตลาดลูกค้ากลุ่มพรีเมี่ยม
โดยเป็นการขึ้นโครงการต่อเนื่องจากโครงการ The Royal Green Park (Kanjanapisek)
และโครงการโฮมออนกรีน วิลเลจ 2 ที่ปิดโครงการแล้ว ในภาวะการแข่งขันที่สูง
อีกทั้งเตรียมเปิดโครงการใหม่เพื่อตอบสนองความต้องการที่อยู่อาศัยระบบ Luxury
โดยมุ่งเน้นเทคโนโลยีการอยู่อาศัย และการพัฒนาอย่างต่อเนื่องอย่างไม่หยุดยั้ง
ซึ่งเป็นการบ่งชี้ถึงความสามารถในการสร้างสรรค์แบบบ้านใหม่ๆ ให้กับผู้ซื้อบ้านได้เป็นอย่างดี
นอกจากนี้
บริษัทมีนโยบายในการนำเสนอบ้านเพื่อตอบสนองความต้องการของลูกค้าภายใต้แนวคิดปลูกเรือนตามใจผู้อยู่
(Adaptive Function Design) รองรับการปรับเปลี่ยนพื้นที่ใช้สอยภายในบ้าน
และมุ่งเน้นการสร้างระบบและหน่วยงานบริหารชุมชนภายหลังการขาย

นอกจากนี้ โครงการบ้านฟ้าปิยรมย์ เนสโต้ วงแหวนลำลูกกาคลอง 6
ยังเป็นโครงการที่ได้รับโล่ประกาศเกียรติคุณในโครงการอสังหาริมทรัพย์ดีเด่น ในประเภทบ้านเดี่ยว
ระดับราคาปานกลาง จากศูนย์ข้อมูลวิจัยและประเมินค่าอสังหาริมทรัพย์ไทย ร่วมกับบริษัท เอเจนซี่
ฟอร์ เรียลเอสเตท แอฟแฟร์ส จำกัด
แสดงให้เห็นถึงการมุ่งเน้นพัฒนาโครงการใหม่ที่มีคุณภาพอย่างแท้จริง

4) บริษัทมีผู้บริหารที่มีประสบการณ์ และอยู่ในธุรกิจมายาวนาน
จึงทำให้มีความเข้าใจในธุรกิจอสังหาริมทรัพย์เป็นอย่างดี
สามารถตอบสนองต่อความต้องการของลูกค้า และสามารถนำบริษัทผ่านพ้นวิกฤติเศรษฐกิจ

2.3 การจัดหาผลิตภัณฑ์

ในการพัฒนาโครงการ บริษัทยึดหลักความระมัดระวังในการพิจารณาดำเนินธุรกิจ
ซึ่งโดยปกติโครงการของบริษัทจะใช้ระยะเวลาเฉลี่ยในการพัฒนาโครงการจนสามารถรับรู้รายได้ได้ประมาณ
8 – 12 เดือน
(ระยะเวลาเฉลี่ยในการพัฒนาโครงการจนปิดการขายและโอนกรรมสิทธิ์แล้วเสร็จประมาณ 2 ปี)
โดยมีขั้นตอนการดำเนินงาน ดังต่อไปนี้

[TABLE]

การจัดซื้อที่ดิน

บริษัทมีนโยบายการจัดซื้อที่ดิน ผ่านขั้นตอนการพิจารณาของคณะกรรมการบริหาร
คณะกรรมการตรวจสอบ คณะกรรมการบริษัท และผู้ถือหุ้น
ตามขอบเขตอำนาจหน้าที่ของคณะกรรมการแต่ละชุด และดำเนินการให้เป็นไปตามหลักเกณฑ์
ข้อบังคับของกฎหมายที่เกี่ยวข้อง
โดยอาจมอบอำนาจให้ผู้บริหารหรือบุคคลใดเป็นตัวแทนในการจัดซื้อที่ดินเพื่อประโยชน์สูงสุดของบริษัทและบริษัทย่อย

*ที่ดินเป็นต้นทุนหลักประมาณร้อยละ 25 – 30 ของต้นทุนทั้งหมดในการดำเนินธุรกิจอสังหาริมทรัพย์
และเป็นปัจจัยสำคัญในการแข่งขัน บริษัทจึงได้ให้ความสำคัญเป็นอย่างมากในการจัดซื้อที่ดิน
โดยในปัจจุบัน บริษัทมีนโยบายจัดหาที่ดินจาก 2 แหล่ง คือ จากสถาบันการเงิน อาทิเช่น
บรรษัทบริหารสินทรัพย์สถาบันการเงิน (บบส.) บรรษัทบริหารสินทรัพย์ไทย (บสท.)
และซื้อผ่านนายหน้าที่ดิน โดยมีขั้นตอนหลักดังนี้

โดยเมื่อมีช่องทางในการจัดซื้อที่ดิน คณะทำงานของบริษัทจะใช้เวลาประมาณ 1 – 2
สัปดาห์ทำการสำรวจเพื่อขออนุมัติจัดซื้อ โดยหลักเกณฑ์การเลือกที่ดิน
จะพิจารณาจากอุปสงค์และอุปทานของตลาด สภาพแวดล้อม การคมนาคม และสาธารณูปโภคพื้นฐาน
โดยบริษัทจะทำการพัฒนาโครงการในที่ดินเปล่าได้ภายในระยะเวลา 6-8 เดือน

ตั้งแต่ปี 2543 เป็นต้นมา
บริษัทได้พิจารณาหาแหล่งซื้อที่ดินเปล่าหรือโครงการบ้านจัดสรรที่อยู่ระหว่างพัฒนาซึ่งเป็นหลักประกันหนี้ที่ไม่ก่อให้เกิดรายได้ของสถาบันการเงิน
บรรษัทบริหารสินทรัพย์สถาบันการเงิน หรือบรรษัทบริหารสินทรัพย์ไทย
รวมทั้งจากที่ปรึกษาทางการเงินเพื่อการฟื้นฟูกิจการลูกหนี้
เนื่องจากเป็นช่องทางในการได้สินทรัพย์ที่มีคุณภาพ ในราคาที่ต่ำกว่าราคาตลาด
สำหรับโครงการบ้านจัดสรรที่อยู่ระหว่างพัฒนานั้น
บริษัทจะพิจารณาศึกษาความเป็นไปได้ของโครงการ
วางแผนดำเนินการปรับเปลี่ยนรูปแบบบ้านและโครงการ ตลอดจนพิจารณากลยุทธ์การเข้าดำเนินการ
เช่น การบริหารโครงการเพื่อพัฒนา หรือการรับจ้างบริหารโครงการแบบครบวงจรโดยบริษัทย่อยคือ
บริษัท เอ็น.ซี. พร็อพเพอร์ตี้ แมเนจเมนท์ จำกัด เช่น การเข้าร่วมบริหารโครงการธัญธานี
โฮมออนกรีน ร่วมกับผู้ประกอบการเดิม
โดยบริษัทจะได้รับผลตอบแทนในรูปแบบของค่าธรรมเนียมการรับจ้างบริหารโครงการ
และผลตอบแทนในการขายบ้านให้กับลูกค้าในโครงการ

การจัดหาผู้รับเหมาก่อสร้าง

บริษัททำการว่าจ้างผู้รับเหมาก่อสร้างขนาดกลาง และขนาดเล็กในการก่อสร้างโครงการของบริษัท
ณ ปัจจุบัน บริษัทมีผู้รับเหมางานอาคาร (Contractors) ที่รับงานอยู่ทั้งสิ้น 70 ราย
ซึ่งส่วนใหญ่เป็นผู้รับเหมาที่ผ่านการทำงานกับบริษัทมาเป็นระยะเวลาหนึ่ง
ซึ่งหากบริษัทมีการเพิ่มโครงการใหม่ๆ ในอนาคต บริษัทสามารถดำเนินการจ้างผู้รับเหมาเพิ่มได้
โดยปัจจุบันบริษัทมีผู้รับเหมาในบัญชีรายชื่อและทะเบียนประวัติของผู้รับเหมางานอาคารทั้งหมด 59
ราย ซึ่งผ่านกระบวนการพิจารณาคุณสมบัติตามที่กำหนดมาตรฐานไว้
โดยบริษัทมีขั้นตอนการปฏิบัติงานในการจัดจ้างผู้รับเหมาอย่างชัดเจน ตามที่กำหนดในระบบมาตรฐาน
ISO 9001:2008 เพื่อให้มั่นใจว่าผู้รับเหมางานก่อสร้างต่างๆ
จะสามารถทำการก่อสร้างงานได้คุณภาพมาตรฐาน โดยบริษัทจะเป็นผู้กำหนดแบบบ้าน
และราคาให้ผู้รับเหมาตามแบบบ้านของบริษัท
และผู้รับเหมาที่ได้มาตรฐานตามทะเบียนรายชื่อของบริษัทจะเป็นผู้เสนองาน
ให้บริษัทพิจารณาจัดสรรงานให้แก่ผู้รับเหมาตามความสามารถในการผลิต
โดยผู้รับเหมาจะเป็นผู้จัดหาวัสดุก่อสร้างต่างๆ เองตามแบบและมาตรฐานที่บริษัทกำหนดไว้

บริษัทควบคุมคุณภาพงานของผู้รับเหมาโดยการตรวจสอบงานให้เป็นไปตามมาตรฐานคู่มือการปฏิบัติงานของบริษัท
ซึ่งมีเกณฑ์มาตรฐานในการประเมินคุณภาพงาน ระยะเวลาปฏิบัติงาน แรงงาน อุปกรณ์
และเครื่องมือ การบริหารงาน และการใช้เงินทุนหมุนเวียน
ซึ่งบริษัทจัดให้มีการตรวจเช็คงานโดยหัวหน้าคุมงาน (Foreman) แต่ละส่วนงานซึ่งโดยเฉลี่ย 10
หลังต่อ 1 คน และจัดทำรายงานการตรวจเช็คอย่างสม่ำเสมอ
เพื่อเสนอต่อฝ่ายก่อสร้างและฝ่ายบริหารต่อไป

การจัดหาวัสดุก่อสร้าง

ผู้รับเหมาจะเป็นผู้จัดหาเครื่องมือ เครื่องใช้ เครื่องจักรอุปกรณ์
และวัสดุก่อสร้างตามบัญชีรายการวัสดุที่บริษัทกำหนดระบุไว้ในคู่มือปฏิบัติการของบริษัทตามมาตรฐาน
ISO 9001:2008โดยวัสดุที่ผู้รับเหมานำมาใช้นั้น
จะต้องผ่านการพิจารณาคุณภาพและมาตรฐานจากทางบริษัทก่อน
ยกเว้นวัสดุควบคุมหลักซึ่งบริษัทจะเป็นผู้จัดหาเองเพื่อเป็นการควบคุมคุณภาพและมาตรฐานผลิตภัณฑ์
ได้แก่ เสาเข็ม พื้นไม้ลามิเนต พรม งานปูหินอ่อน หินแกรนิต กรอบและบานประตูหน้าต่าง
งานกำจัดปลวก เป็นต้น
โดยฝ่ายจัดซื้อจะจัดการประชุมเพื่อสำรวจพื้นที่ก่อสร้างเป็นประจำทุกเดือนเพื่อจัดทำ MRP
(Material Requirement Planning)
บริษัทมีนโยบายสั่งซื้อวัสดุก่อสร้างตามจำนวนที่ต้องการใช้จริงเพื่อหลีกเลี่ยงปัญหาการควบคุมสต็อกสินค้า
ส่วนในกรณีที่เป็นวัสดุหายากจะทำการตกลงราคาและปริมาณล่วงหน้ากับผู้ผลิตเพื่อป้องกันความเสี่ยงในการขาดแคลนวัตถุดิบ

ผลกระทบต่อสิ่งแวดล้อม

บริษัทดำเนินธุรกิจโดยตระหนักถึงความสำคัญในการดูแลรักษาสิ่งแวดล้อม
โดยได้กำหนดให้มีนโยบายด้านความรับผิดชอบต่อสังคมและสิ่งแวดล้อมขึ้น
เพื่อให้พนักงานได้ยึดถือเป็นแนวทางในการปฏิบัติงาน บริษัท
มีระบบการบริหารจัดการสาธารณูปโภคของโครงการต่างๆ ไว้อย่างชัดเจน
เพื่อป้องกันไม่ให้เกิดปัญหาที่อาจส่งผลกระทบต่อสิ่งแวดล้อมได้ โดยเฉพาะอย่างยิ่ง
ระบบการบำบัดน้ำเสีย โดยได้จัดให้มีระบบบำบัดน้ำเสีย เป็นระบบมาตรฐานสำหรับบ้านแต่ละหลัง
และระบบการบำบัดน้ำเสียส่วนกลางของแต่ละโครงการ
และมีการปฏิบัติให้เป็นไปตามขั้นตอนการดำเนินงานที่เป็นมาตรฐานที่กำหนดใน ISO 9001:2008
ซึ่งครอบคลุมถึงระเบียบที่เกี่ยวข้อง อย่างไรก็ตาม
บริษัทไม่มีกรณีพิพาทหรือถูกฟ้องร้องเกี่ยวกับสิ่งแวดล้อมในระยะ 3 ปีที่ผ่านมา
และโครงการใดต้องศึกษาทำรายงานผลกระทบสิ่งแวดล้อม (EIA) บริษัทฯ
ก็ดำเนินการอย่างครบถ้วน

2.4 งานที่ยังไม่ได้ส่งมอบ

ณ วันที่ 31 ธันวาคม 2558 บริษัทมียอดบ้านที่ได้รับจอง และรอส่งมอบใน 15 โครงการ จำนวน
343 ยูนิต รวมมูลค่า 667 ล้านบาท หรือคิดเป็นสัดส่วนร้อยละ 5.20
ของมูลค่าโครงการที่เปิดดำเนินการอยู่ทั้งหมด

การวิจัยและการพัฒนา

บริษัทตระหนักถึงความสำคัญของการวิจัยและพัฒนาเป็นอย่างมาก
โดยได้มีการจัดตั้งฝ่ายพัฒนาธุรกิจเพื่อศึกษาวิเคราะห์ วิจัยข้อมูลทางการตลาด
พิจารณาความเป็นไปได้ในการลงทุน วางแผนงาน และกำหนดกลยุทธ์ด้านต่างๆ
เพื่อสร้างความได้เปรียบในการแข่งขัน สร้างความพึงพอใจสูงสุดแก่ลูกค้า
และเสริมสร้างภาพพจน์ที่ดีให้กับองค์กรสู่สาธารณชน
ตลอดจนการศึกษาแนวทางและวิธีการพัฒนาเทคนิคในการก่อสร้างเพื่อให้เกิดประสิทธิภาพสูงสุด
โดยบริษัทได้แบ่งส่วนการวิจัยและพัฒนาเป็น 2 หน่วยงาน คือ ฝ่ายพัฒนาธุรกิจ
และฝ่ายพัฒนาผลิตภัณฑ์ โดยในปี 2558
บริษัทมีค่าใช้จ่ายที่ใช้ในการวิจัยและพัฒนาเป็นจำนวนเงินประมาณ 6.5 ล้านบาท ต่ำกว่าปี 2557
ถึง 2.5 ล้านบาท ประกอบด้วย ค่าพัฒนา- ออกแบบวางผังภูมิสถาปัตยกรรม

-   ฝ่ายพัฒนาธุรกิจ

มีนโยบายศึกษา วิเคราะห์ รวมไปถึงทำการวิจัยพฤติกรรมผู้บริโภคที่เป็นกลุ่มเป้าหมาย (Target
Group) สภาวะการแข่งขัน โอกาสทางการตลาด และค้นหาทำเลใหม่
เช่นการสำรวจความคิดเห็นของลูกบ้านในโครงการและผู้เข้าเยี่ยมชมโครงการ
การติดตามข่าวสารของคู่แข่ง และสถานการณ์การพัฒนาอสังหาริมทรัพย์
รวมไปถึงสภาวะเศรษฐกิจทั้งในและต่างประเทศ เพื่อนำมาเป็นฐานข้อมูลในการพัฒนาผลิตภัณฑ์ใหม่ๆ
ภายใต้แนวความคิด การออกแบบที่ดียิ่งขึ้น โดยที่ยังเน้นจุดยืนและเอกลักษณ์ของธุรกิจไว้ ทั้งนี้
ยังมีการสร้างสมมุติฐาน (Assumption) แบบจำลองทางการเงิน (Financial Model)
ศึกษาความเป็นไปได้ของโครงการ (Feasibility Study)
เพื่อหลีกเลี่ยงความเสี่ยงที่อาจจะเกิดขึ้น และมีวิธีการรองรับสถานการณ์ หากความเสี่ยงนั้นเกิดขึ้น

-   ฝ่ายพัฒนาผลิตภัณฑ์

ทำการศึกษาและวิจัยทั้งในเชิงคุณภาพและเชิงปริมาณเพื่อศึกษาพฤติกรรมและความต้องการของผู้อยู่อาศัย
โดยนำผลการวิจัยมาพัฒนาการออกแบบผลิตภัณฑ์ในทุกด้าน โดยพิจารณาทั้งในด้านการออกแบบ
รูปลักษณ์ และประโยชน์ใช้สอย ให้ผู้อยู่อาศัยได้รับประโยชน์สูงสุดจากการออกแบบ
นอกจากนี้ยังมีการนำวัสดุสมัยใหม่มาใช้ โดยเน้นที่เป็นมิตรกับสิ่งแวดล้อม
และประหยัดพลังงานมาเป็นองค์ประกอบในการก่อสร้าง
รวมถึงการนำเทคโนโลยีการก่อสร้างที่ทันสมัยมาใช้ ทั้งนี้เพื่อให้การพัฒนาผลิตภัณฑ์มีคุณภาพ
และมีประสิทธิภาพยิ่งขึ้น สามารถได้รับการยอมรับจากลูกค้ามากขึ้น

3.  ปัจจัยความเสี่ยง

ในปี 2558 คณะทำงานบริหารความเสี่ยงได้มีการกำหนดแผนงานบริหารความเสี่ยง ติดตาม
และประเมินผลอย่างต่อเนื่อง
รวมทั้งมีการรายงานผลการปฏิบัติงานต่อคณะกรรมการบริษัทเป็นประจำทุกไตรมาส

1 ความเสี่ยงด้านต้นทุนการก่อสร้าง

วัสดุก่อสร้างถือเป็นต้นทุนหลักในธุรกิจพัฒนาอสังหาริมทรัพย์ และบริษัทฯ
จำเป็นต้องควบคุมคุณภาพให้เป็นไปตามมาตรฐาน แต่เนื่องจากบริษัทฯ
ไม่มีการทำสัญญาซื้อขายวัสดุก่อสร้างล่วงหน้า ทำให้บริษัทฯ
มีความเสี่ยงจากการผันผวนของราคาวัสดุก่อสร้าง อาจจะส่งผลกระทบต่อต้นทุนการก่อสร้าง
และความสามารถในการทำกำไรของบริษัท

บริษัทฯ ได้วางมาตรการในการป้องกันปัญหาต้นทุนการก่อสร้างในระยะยาวในหลายลักษณะ เช่น
การพัฒนาระบบโครงสร้างสำเร็จรูป (Prefab)
การวางแผนบริหารและพัฒนาโครงการให้เหมาะสมกับภาวะตลาดและความต้องการของลูกค้า
การวางแผนความต้องการใช้วัสดุก่อสร้าง (Material Requirement Planning)
การหาวัสดุทดแทนที่มีคุณภาพเทียบเท่าอย่างมีระบบ
รวมถึงการวางแผนเชิงกลยุทธ์ด้านราคาสินค้าอย่างใกล้ชิด นอกจากนี้บริษัทฯ
ยังถือได้ว่าเป็นผู้ประกอบการที่มีขนาดใหญ่ทำให้มีอำนาจในการต่อรองด้านราคาและปริมาณกับผู้จำหน่ายวัสดุก่อสร้างได้

  2 ความเสี่ยงจากการที่บริษัทมีกลุ่มผู้ถือหุ้นรายใหญ่ถือหุ้นมากกว่าร้อยละ 75

บริษัท ณ วันที่ 30 ธันวาคม 2558 บริษัทฯ มีกลุ่มผู้ถือหุ้นรายใหญ่คือ กลุ่มตันฑเทอดธรรม
ถือหุ้นในบริษัทคิดเป็นร้อยละ 76.89 ของจำนวนหุ้นที่จำหน่ายได้แล้วทั้งหมด
(รายละเอียดปรากฏในหัวข้อ7.2 ผู้ถือหุ้น) ซึ่งเป็นสัดส่วนการถือหุ้นที่มากกว่า 3 ใน 4
ทำให้กลุ่มผู้ถือหุ้นดังกล่าวมีอำนาจในการควบคุมบริษัทฯ
และมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น

อย่างไรก็ตาม บริษัทฯ
มีการกำหนดโครงสร้างการจัดการเพื่อให้เกิดการถ่วงดุลและสอบทานการบริหารงานอย่างเหมาะสม
ประกอบด้วย คณะกรรมการบริษัท คณะกรรมการบริหาร กรรมการอิสระ คณะกรรมการตรวจสอบ
คณะกรรมการสรรหา และคณะพิจารณาค่าตอบแทน นอกจากนี้
ในกรณีเข้าทำรายการที่เกี่ยวโยงกับกรรมการ ผู้ถือหุ้นรายใหญ่ และผู้มีอำนาจควบคุม
รวมถึงบุคคลที่อาจมีความขัดแย้ง บุคคลดังกล่าวจะไม่มีสิทธิออกเสียงในการอนุมัติรายการดังกล่าว

นอกจากนี้ยังมีลักษณะความเสี่ยงด้านอื่นๆ
ที่คณะทำงานบริหารความเสี่ยงได้ร่วมกันหารือและประเมินว่ายังอยู่ในระดับที่ยอมรับได้
ตลอดจนมีแผนการบริหารงานที่รองรับความเสี่ยงดังกล่าวอย่างใกล้ชิด เช่น 1) ความพร้อมด้านที่ดิน
หรือการจัดหาที่ดินเพื่อการพัฒนาในอนาคต
2)การประกอบธุรกิจสร้างบ้านพร้อมอยู่ที่ต้องใช้เงินทุนหมุนเวียนมาก 3) การปรับอัตราค่าแรงขั้นต่ำ
ซึ่งมีผลต่อต้นทุนการก่อสร้าง 4) ความเสี่ยงด้านภัยธรรมชาติ เป็นต้น

4. ทรัพย์สินที่ใช้ในการประกอบธุรกิจ

4.1 ทรัพย์สินหลัก

4.1.1 ดิน อาคาร และอุปกรณ์ ณ วันที่ 31 ธันวาคม 2558

[]

[]

4.1.2 โครงการบ้านพร้อมที่ดินเพื่อขายของบริษัทและบริษัทย่อย (ณ วันที่ 31 ธันวาคม 2558)

[]

[]

  4.2 นโยบายการลงทุนในบริษัทย่อย

บริษัทมีนโยบายการลงทุนในธุรกิจพัฒนาอสังหาริมทรัพย์
และธุรกิจที่มีความเกี่ยวเนื่องกับการพัฒนาบ้านจัดสรรเพื่อขายเป็นหลัก
โดยคำนึงถึงอัตราผลตอบแทนที่เหมาะสมในธุรกิจนั้นๆ โดย ณ วันที่ 31 ธันวาคม 2558
บริษัทมีเงินลงทุนในบริษัทย่อย 2 บริษัท ดังนี้

+---------------------------+--------------------+-----------+--------+
| บริษัทย่อย                   | ประเภทธุรกิจ         | ทุนชำระแล้ว | สัดส่วนเ |
|                           |                    |           | งินลงทุน |
|                           |                    | (ล้านบาท)  |        |
+---------------------------+--------------------+-----------+--------+
| 1. บริษัท เอ็น.ซี. พร็อพเพอร์ตี้  | รับเหมาก่อส          | 10.00     | 99.99  |
| -                         | ร้างและบริหารโครงการ |           |        |
|                           |                    |           |        |
| แมเนจเม้นท์ จำกัด            |                    |           |        |
+---------------------------+--------------------+-----------+--------+
| 2. บริษัท ควอลิตี้ ลิฟวิ่ง        | บริหารงานหมู่บ้าน      | 1.00      | 99.99  |
| แมเนจเม้นท์ จำกัด            |                    |           |        |
+---------------------------+--------------------+-----------+--------+

นโยบายการบริหารงานในบริษัทย่อย

บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยตามสัดส่วนการถือหุ้นของบริษัทในบริษัทย่อยนั้น
เพื่อกำหนดนโยบายที่สำคัญ และควบคุมการดำเนินธุรกิจของบริษัทย่อยในทิศทางที่เหมาะสม
และสร้างผลตอบแทนที่ดีให้แก่บริษัท

5. ข้อพิพาททางกฎหมาย

ณ วันที่ 31 ธันวาคม 2558
บริษัทและบริษัทย่อยไม่มีข้อพิพาททางกฎหมายใดที่อาจมีผลกระทบในทางลบต่อสินทรัพย์ของบริษัทและบริษัทย่อยที่มีจำนวนสูงกว่าร้อยละ
5 ของส่วนของผู้ถือหุ้น

+--------------+---+-----------------------------------------------------+
| ข้อมูลบริษัท     | : | บริษัท เอ็น.ซี. เฮ้าส์ซิ่ง จำกัด (มหาชน)                     |
+--------------+---+-----------------------------------------------------+
| ประกอบธุรกิจ   | : | พัฒนาอสังหาริมทรัพย์                                     |
+--------------+---+-----------------------------------------------------+
| ท            | : | 1/765 หมู่ 17 ซอยอัมพร ถนนพหลโยธิน กม. 26               |
| ี่ตั้งสำนักงานใหญ่ |   |                                                     |
+--------------+---+-----------------------------------------------------+
| เ            | : | ตำบลคูคต อำเภอลำลูกกา จังหวัดปทุมธานี 12130               |
| ลขทะเบียนบริษัท |   |                                                     |
|              |   | 0107546000385 (เดิมเลขที่ 40854600039)                 |
+--------------+---+-----------------------------------------------------+
| โฮมเพจ       | : | www.ncgroup.co.th                                   |
+--------------+---+-----------------------------------------------------+
| โทรศัพท์       | : | 66 (0) 2993-5080-7                                  |
+--------------+---+-----------------------------------------------------+
| โทรสาร       | : | 66 (0) 2993-5089                                    |
+--------------+---+-----------------------------------------------------+
| ทุนจดทะเบียน   | : | 1,200,000,000 บาท (หนึ่งพันสองร้อยล้านบาท)               |
+--------------+---+-----------------------------------------------------+
| ทุนชำระแล้ว    | : | 1,185,985,052 บาท                                   |
|              |   | (หนึ่งพันหนึ่งร้อยแปดสิบห้าล้านเก้าแสนแปดหมื่นห้าพันห้าสิบสองบาท)   |
+--------------+---+-----------------------------------------------------+
| นายท         | : | บริษัท ศูนย์รับฝากหลักทรัพย์ (ประเทศไทย) จำกัด               |
| ะเบียนหลักทรัพย์ |   |                                                     |
+--------------+---+-----------------------------------------------------+
|              |   | 93 ถนนรัชดาภิเษก แขวงดินแดง                            |
+--------------+---+-----------------------------------------------------+
|              |   | เขต ดินแดง กรุงเทพฯ 10400                             |
+--------------+---+-----------------------------------------------------+
|              |   | โทรศัพท์ 66 (0) 2009-9000 โทรสาร 66 (0) 2009-9991     |
+--------------+---+-----------------------------------------------------+
| ผู้สอบบัญชี      | : | นายพีระเดช พงศ์เสถียรศักดิ์ ผู้สอบบัญชีเลขที่ 4752 นางสาววันนิสา  |
|              |   | งามบัวทอง ผู้สอบบัญชีเลขที่ 6838 หรือนายพจน์ อัศวสันติชัย        |
|              |   | ผู้สอบบัญชีเลขที่ 4891                                    |
+--------------+---+-----------------------------------------------------+
|              |   | บริษัท สอบบัญชีธรรมนิติ จำกัด                              |
|              |   |                                                     |
|              |   | 267/1 ถ.ประชาราษฎร์ สาย 1 แขวงบางซื่อ เขตบางซื่อ กรุงเทพฯ |
|              |   | 10800                                               |
|              |   |                                                     |
|              |   | โทรศัพท์ 66 (0) 2587-8080 โทรสาร 66 (0) 2586-0301     |
+--------------+---+-----------------------------------------------------+
|              |   |                                                     |
+--------------+---+-----------------------------------------------------+
| บ            | : | บริษัท เอเอ็นเอส บิซิเนส คอนซัลแทนส์ จำกัด                  |
| ริษัทที่ปรึกษาด้าน |   |                                                     |
+--------------+---+-----------------------------------------------------+
| การ          |   | 100/72 ชั้น 22, 100/2 อาคารวงศ์วานิช บี ถนนพระราม 9      |
| ตรวจสอบภายใน |   |                                                     |
+--------------+---+-----------------------------------------------------+
|              |   | แขวง / เขตห้วยขวาง กรุงเทพฯ 10310                     |
+--------------+---+-----------------------------------------------------+
|              |   | โทรศัพท์ 66 (0) 2645-0109 โทรสาร 66 (0) 2645-0101     |
+--------------+---+-----------------------------------------------------+

6. ข้อมูลทั่วไป

6.1 ข้อมูลทั่วไปบริษัทที่ออกหลักทรัพย์

[]

6.2 ข้อมูลสรุป

บริษัท เอ็น.ซี. เฮ้าส์ซิ่ง จำกัด (มหาชน) หรือ NCH ก่อตั้งเมื่อวันที่ 2 กุมภาพันธ์ 2537
ประกอบธุรกิจพัฒนาอสังหาริมทรัพย์แบบครบวงจร
โดยดำเนินธุรกิจหลักประเภทบ้านจัดสรรพร้อมที่ดินเพื่อขาย
ด้วยประสบการณ์ในการดำเนินธุรกิจพัฒนาอสังหาริมทรัพย์และศักยภาพในการแข่งขัน
ปัจจุบันบริษัทถือเป็นผู้นำตลาดในเขตกรุงเทพฯ โซนเหนือ
และได้ขยายโครงการครอบคลุมพื้นที่กรุงเทพฯ/ปริมณฑล ได้แก่ กรุงเทพฯ โซนเหนือ เช่น
ถนนรังสิต-องค์รักษ์/ถนนลำลูกกา กรุงเทพฯ โซนใต้ เช่น ถนนประชาอุทิศ กรุงเทพฯ โซนตะวันตก
เช่น ถนนวงแหวนปิ่นเกล้า/ถนนพุทธมณฑลสาย 1 และกรุงเทพฯ โซนตะวันออก เช่น
ถนนศรีนครินทร์ และภายในเขตเมือง เช่น ถนนลาดพร้าว
ตลอดจนพื้นที่ส่วนภูมิภาคจังหวัดใหญ่ที่เป็นศูนย์กลางทางเศรษฐกิจ เช่น ชลบุรี ขอนแก่น
และเชียงใหม่

สำหรับปี 2558 บริษัทฯ ได้มีการปรับเปลี่ยนกลยุทธ์การดำเนินงาน
เพื่อให้สอดคล้องกับสภาวการณ์ตลาดที่เปลี่ยนแปลง
และด้วยความทุ่มเทตั้งใจทำงานของคณะกรรมการบริษัท คณะผู้บริหาร
และพนักงานทุกคนซึ่งผลสำเร็จสะท้อนได้จากตัวเลขผลการดำเนินงาน ปี 2558
โดยมีรายได้จากการขายที่ 2,107 ล้านบาท เพิ่มขึ้นจากปี 2557 ร้อยละ 16 มีรายได้รวมที่
2,137 ล้านบาท เพิ่มขึ้นจากปี 2557 ร้อยละ 16 และมีกำไรสุทธิที่ 125 ล้านบาท เพิ่มขึ้นจากปี
2557 ร้อยละ 10

บริษัทฯ ได้ขยายตลาดทุกเซกเมนต์
โดยเน้นการพัฒนาโครงการในกรุงเทพมหานครและปริมณฑลเป็นหลัก
และขยายตลาดสู่เมืองใหญ่ที่เป็นหัวเมืองเศรษฐกิจ โดยในปี 2558 บริษัทฯ ได้เปิดโครงการบ้านฟ้า
กรีนเนอรี่ปากเกร็ด-ราชพฤกษ์ ประเภทบ้านเดี่ยว รวม 128 ยูนิต มูลค่าโครงการ 695 ล้านบาท
ด้วยคอนเซ็ปต์ “เป๊ะ! ชีวิตชิดธรรมชาติติดเมือง” บนพื้นที่ 24 ไร่ ตำบลบางพลับ อำเภอปากเกร็ด
จังหวัดนนทบุรี ซึ่งได้รับการตอบรับที่ดี

อย่างไรก็ตาม บริษัทฯ มุ่งเน้นนโยบายการจัดการและดำเนินงานด้วยความซื่อสัตย์ สุจริต มีคุณธรรม
และโปร่งใส อย่างต่อเนื่อง และมีความมุ่งมั่นในการบริหารงานภายใต้หลักการกำกับดูแลกิจการที่ดี
โดยตระหนักถึงความสำคัญในการดำเนินธุรกิจให้มีการเจริญเติบโตอย่างยั่งยืน เพื่อเพิ่มมูลค่า
และผลตอบแทนสูงสุดให้แก่ผู้มีส่วนได้ส่วนเสียทุกฝ่าย เพื่อให้สอดคล้องกับ Brand Vision NC
Group ที่ว่า : A Happy Living Community หรือ สังคม ชุมชน เปี่ยมสุข

บริษัทมีบริษัทย่อยรวมทั้งสิ้น 2 บริษัท ซึ่งบริษัทถือหุ้นในสัดส่วนร้อยละ 99.99 คือ

1. บริษัท เอ็น.ซี. พร็อพเพอร์ตี้ แมเนจเม้นท์ จำกัด (NCPM) :
ประกอบธุรกิจรับบริหารโครงการแบบครบวงจร ทั้งด้านบริหารการขายและการตลาด
การก่อสร้างและการโอน ในลักษณะของการเข้าไปฟื้นฟูกิจการ และการบริหารร่วมกับเจ้าของที่ดิน
นอกจากนี้บริษัทได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast
อย่างต่อเนื่อง สามารถขยายฐานการผลิตได้เกือบทุกโครงการ
โดยปัจจุบันฐานการผลิตหลักตั้งอยู่ที่โครงการบ้านฟ้าปิยรมย์ ลำลูกกา คลอง 6
และสำหรับในส่วนของโครงการอื่นๆ หรือโครงการที่กำลังจะเปิดใหม่ ก็สามารถตั้งฐานการผลิต
(On site) รองรับได้โดยไม่ต้องขนย้ายแผ่นผนังสำเร็จรูป อีกทั้งยังสามารถควบคุมคุณภาพการผลิต
สร้างความสามารถด้านการแข่งขันในตลาดอสังหาริมทรัพย์ในระยะยาว
ลดความเสี่ยงด้านต้นทุนการก่อสร้าง ค่าแรงงานที่มีแนวโน้มปรับตัวสูงขึ้น ลดปัญหาด้านฝีมือแรงงาน
การขาดแคลนผู้รับเหมา นอกจากนี้ ยังช่วยลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น

2. บริษัท ควอลิตี้ ลิฟวิ่ง แมเนจเม้นท์ จำกัด (QLM) :
ประกอบธุรกิจการให้บริการบริหารชุมชนแก่โครงการบ้านจัดสรรและอาคารชุดภายหลังการโอน ในปี
2558 รับบริหารชุมชนทั้งสิ้นกว่า 13 โครงการ

(ผู้ลงทุนควรอ่านรายละเอียดข้อมูลหัวข้ออื่น ๆ เพิ่มเติมก่อนการตัดสินใจลงทุน)